
Minister di Asuntonan di Adulto Mayor, Ursell Arends: 
“E discusion publico cu ta ser hiba na e momentonan aki, no ta conduci 
na ningun ganador” 


Durante conferencia di 
prensa di Gobierno di 
Aruba cu a tuma luga 
ayera mainta, Minister di 
Transporte, 
Integridad, 
Naturalesa y Asuntonan 
di Adulto Mayor, Ursell 
Arends a elabora ariba e 
inkietud pa loke ta trata 
maneho di Asuntonan di 
Adulto Mayor. 


“Mi ta kere cu e discusion 
politico, e discusion publico 
cu ta ser hiba na e momen- 
tonan aki, no ta conduci na 
ningun ganador, perdedor so 
ta bay tin,” Minister Arends 
a expresa tocante e discusion 
cu tin den comunidad awora- 
ki, specialmente alrededor di 
e diferencia entre Gobierno 
di Aruba y SABA. 


Minister Arends a indica cu 
e nota di maneho cu a keda 
presenta den Parlamento y e 
maneho cu su ministerio ta 
hibando ta basa riba tres pun- 
to di prioridad: miho reparti- 
cion di gasto, servicio adecua 
y adapta pa cuido y bienestar 
di adultonan mayor, y cambio 
di perspectiva. 


Miho reparticion di gasto 
Arends a splica cu e punto 
aki ta referi na e hecho cu 
no por enfoca solamente riba 
194 cliente cu tin aworaki 
den SABA. El a menciona 
cu tin un total di 620 adulto 
mayor na Aruba cu mester di 
cuido na e momentonan aki 
y pa logra esaki mester tin un 
miho reparticion di gasto. 


El a recorda cu ora e tabata 
den sala di Parlamento a bin 
un mocion dilanti unda ta 
pidi Gobierno di Aruba pa 
den un periodo di seis luna 
bin cu un conseho y sondea e 
oportunidad pa wak si tin es- 
pacio pa bin cu un persoon- 
sgebonden subsidie. El a re- 
marca cu prome cu fin di aña 
mester tin claridad si e parti 
di miho reparticion di gasto 
tambe por inclui e persoon- 
sgebonden subsidie. 


Minister Arends a señala 
tambe cu un di e otro as- 
pectonan cu e ta atendiendo 
cune pa loke ta e prome pun- 
to di prioridad ta e punto di 
referencia di e instrumento 
cu ta midi zorgzwaarte (nivel 
di atencion). 


Na e momentonan aki, el a 
sigui splica, tin un nivel di 
atencion cu a implementa 
y cu ta ser maneha door di 


SABA, cu ta di uno te cinco; 
pero gobierno kier midi si ta 
berdad cu e nivel di atencion 
aki ta e miho instrumento 
cu ta aplicable pa Aruba, y 
mira tambe kico ta e gastonan 
cu ta asocia cu cada nivel di 
atencion. Esaki tambe ta for- 
ma parti di e punto di miho 
reparticion di gastonan. 


Servicio adecua y adapta pa 
cuido y bienestar di adulto 
mayor 
Pa loke ta trata punto di prio- 
ridad dos, Arends ta referi na 
e hecho cu adultonan mayor 
cu ta den e casnan di cuido 
priva tambe merece e mesun 
tipo di cuido cu tin na SABA 
na e momentonan aki. 


El a trece pa dilanti cu na Hu- 
landa e regla ta cu un dokter 
di adulto mayor ta suficiente 
pa atende 200 pashent. Na 
e momentonan aki tin tres 
dokter pa adulto mayor cu 
ta atende cu un total di 194 
pashent den SABA y aki, el a 
subraya, nan kier pa e mesun 
tipo di calidad di cuido wor- 
do brinda tambe na tur e 256 
adultonan mayor cu tin den e 
casnan di cuido priva. 


Cambio di perspectiva 
E tercer punto di prioridad 
ta enfoca ariba con sociedad 
ta mira y anda cu embehece- 
mento. Minister Arends a 
enfatisa cu esaki ta un punto 
cardinal pa loke ta e cambio 
di perspectiva, unda ta bay di 
un perspectiva di medicalisa 


y cuido di embehecemento 
pa bay pa un perspectiva mas 
social. 


“Ora mi ta papia di esaki, ami 
mes como minister y como 
gobernante, como Gobierno 
di Aruba, nos ta imagina nos 
un Aruba unda embehece- 
mento y adultonan mayor 
no ta wordo asocia mas cu 
limitacion, cu enfermedad 
of cu isolacion. Nos ta mira 
un Aruba unda cu adultonan 
mayor por disfruta di nan 
bida cu orguyo, dignidad y 
cu energia positivo y esey ta 
loke pa mi como minister di 
Asuntonan di Adulto Mayor, 
prome minister cu ta encarga 
cu e ministerio aki, esaki ta 
loke nos kier cambia den e 
perspectiva di nos comuni- 
dad,” el a subraya. 


Pa logra esaki, el a indica, su 
ministerio a presenta un nota 
di maneho cu ta basa riba dos 
punto importante. E prome 
ta cuido adecua na e luga ad- 
ecua. El a ratifica cu e cambio 
di perspectiva ta cuminsa cu e 
cuido na cas, unda cu e adulto 
mayor por tin tur e comodi- 
dad, tur e mobilidad y espa- 
cio pa e por sigui disfruta di 
su propio hogar. 


Agregando na e punto aki, el 
a referi cu tin comentarionan 
ta indica cu como minister e 
ta contra verpleeghuis (cen- 
tro di enfermeria). El a aclaria 
cu den un carta di november 
2022 na ningun momento el 


a bisa cu Gobierno di Aruba 
of su persona como minister 
ta contra un verpleeghuis. 
El a menciona cu loke e carta 
en cuestion ta atende ta cu si 
un centro kier bira un clinica 
specialisa priva, por haciele, 
pero mester tene cuenta cu 
no por hacie riba subsidio cu 
ta aloca pa cuido di adultonan 
mayor. 


“Esaki ta caminda nos tur tin 
cu para keto y compronde 
cu e carta, of e manera cu e 
ta wordo presenta den prensa 
y publicamente, no ta e con- 
tenido di e carta. Ningun 
momento ami como gober- 
nante a bisa cu nos ta contra 
un verpleeghuis, pasobra nos 
sa cu tin e necesidad pa e tipo 
di cuido aki,” Minister Ar- 
ends a enfatisa. 


E di dos punto di e nota di 
maneho ta e perspectiva so- 
cial di embehecemento y cui- 
do. Pa loke ta parti di cuido 
e enfoke ta pa e adultonan 
mayor keda mas activo den 
comunidad, tin mas partici- 
pacion, ‘active aging’ (embe- 
hecemento activo). 


El a remarca cu no ta pasobra 
e adulto mayor a yega edad 
di pensioen esey kiermen e 
mester sinta na cas y no con- 
tribui mas na e mercado lab- 
oral y economia. “Nos kier 
mira nos adultonan mayor 
sigui participa y esey ta loke 
e nota di maneho ta atende 
cune,” el bisa. 


Bao di e di dos punto di e 
nota di maneho mester agre- 
ga tambe, minister a señala, 
cu p’esey mes a institui un 
Directie Ouderenzaken ca- 
minda ta bay atende cu cada 
un di e puntonan pa loke ta e 
nota di maneho. 
El a menciona cu den e de- 
partamento aki ta bay imple- 
menta un liña di yamada, un 
help desk, ta bay tin un total 
di 13 profesional, di director 
te cu psicologo, cu lo traha 
den Directie Ouderenzaken 


pa atende cu e parti di cuido, 
pero tambe e parti social y 
embehecemento di e adul- 
tonan mayor. 


El a enfatisa cu e ta un pro- 
ceso frustrante pasobra for di 
october aña pasa e instellings- 
besluit (decision institucio- 
nal) y formatieplan (plan di 
formacion) pa Directie Oud- 
erenzaken mester a keda cla, 
pero ainda esaki no ta cla. El a 
remarca cu e ta spera cu den- 
tro di poco esaki por yega na 
Ministerraad pa tuma un de- 
cision y asina cuminsa adel- 
anta tur e trayecto-, proyecto- 
y trabaonan cu tin den agenda 
pa wordo realisa pa loke ta 
trata Directie Oderenzaken. 


Pa trece claridad y duna con- 
tenido na e discusion cu ta 
andando na e momentonan 
aki entre Gobierno di Aruba 
y SABA, Minister Arends a 
splica cu e ta a basa riba cinco 
punto cardinal: 
1. Gobierno ta stipula mane- 
ho; 
2. Gobierno ta scoge instan- 
cia pa ehecuta maneho; 
3. Pa ehecuta maneho e in- 
stancia ta ricibi subsidio di 
Gobierno; 
4. E instancia mester duna 
cuenta financiero na Gobi- 
erno mirando cu subsidio ta 
fondo publico; 
5. Gobierno na su turno ta 
duna cuenta di fondo publico 
na Parlamento. 


El a indica cu S.A.B.A. actu- 
almente ainda no ta cumpli 
cu punto 1,2,3 ni 4 menciona 
ariba, cu na Gobierno su tur- 
no no por cumpli cu punto 5. 
E leynan di subsidio ta rekeri 
un accountantsverklaring di 
e instancia cual ta trece sigu- 
ransa riba e transparencia, 
specialmente ora ta trata di 
un suma alrededor di 22.5 
miyon florin. E jaarrekening 
nan desde 2017 ta solamente 
samenstellingsverklaring y di 
2021 y 2022 ainda Gobierno 
no a ricibi esakinan. 


LOCAL A3 


Diahuebs 25 Mei 2023 
Prome minister Evelyn Wever-Croes: 
“No por cera frontera cu Venezuela indefinitivamente pasobra Aruba 
no ta den guera cu Venezuela” 


Prome minister Evelyn 
Wever-Croes den un en- 
trevista cu e medio local 
Noticia Impacto a trece 
dilanti informacion to- 
cante e desaroyo di aper- 
tura di frontera maritimo 
y aereo entre Aruba cu 
Venezuela, na unda a el 
expresa su puntonan di bi- 
sta y kico gobierno ta bin 
haciendo cu e tema aki. 


Manera ta conoci, for di al- 
gun lunanan caba tin ne- 
gociacionnan y dialogonan 
tumando luga entre Aruba 
cu Venezuela pa loke ta trata 
apertura di frontera, den cual 
e frontera maritimo a habri 
pa barconan Venezolano por 
trece nan productonan for dia 
di 1 di mei, aunke te ainda no 
a registra e prome barco cu a 
drenta na e isla for di e dia ey. 


Pa cu esaki, prome minis- 
ter a sigura cu productonan 
cu nan por trece ta frutanan, 
berdura, comestibel, materi- 
alnan di construccion, entre 
otro, siempre y cuando. Tur 
cos mester ta den cuadro le- 
gal. E proceso ta implica cu 
ora agencia di Aruba ta haci 
contacto cu e comerciantenan 
of exportadonan di Venezuela 
prome cu e barco lo sali for 
di e waf pa asina informa na 
e waf di Aruba kico ta bin na 
caminda y e proceso por cana 
mas lihe. 


E motibo di pakico ni un 
barco a bin Aruba te ainda 
segun prome minister a in- 
dica, ta debi cu e proceso ta 
tarda pa activa y gobierno ta 
contemplando e idea pa en- 
volve nan mes di un manera 
hopi mas activo “pasobra no 
ta gobierno esun cu ta im- 
porta e productonan, pasobra 
nos no tin tienda ni agencia, 
tampoco nos ta importador 
ni distribuidor, pero talbes pa 


acelera un poco mas e pro- 
ceso y compronde kico ta 
e impedimento pa exporta. 
P’esey nos ta bay asumi un 
papel hopi mas activo den 
esaki pa por acelera e impor- 
tacion,” prome minister a ac- 
centua. 


Gobierno ta di pensamento 
cu si por importa produc- 
tonan mas economico, “esey 
ta conveni na nos tur akinan 
na Aruba tambe, pasobra cos- 
to di bida ta hopi halto. Nos 
ta importa tur cos y tin un in- 
flacion cu ainda ta abou com- 
para cu otro paisnan, pero 
igual nos ta sinti’e.” 


Corsou a habri su frontera 
maritimo cu Venezuela na 
luna di april ultimo y a tarda 
mas cu un luna pa e prome 
barco lo yega na nan waf. 
Di su parti, prome minis- 
ter ta spera cu nan por logra 
bin den menos di un luna pa 
Aruba. 


E acuerdonan aki pa barconan 


por bin na Aruba no ta algo 
nobo manera prome minister 
a sigura. Tabata acuerdonan 
cu a aplica caba na 2018 ora 
presidente 
di 
Venezuela 
Nicolas Maduro a dicidi di 
cera e fronteranan unilater- 
almente y na mei di e mesun 
aña ey, ambos pais a yega na e 
convenio aki cu e personanan 
envolvi di estado Falcon ken 
a bin Aruba y a sinta cu go- 
bierno pa tene un reunion y 
cuminsa aplica e acuerdonan 
aki. 
“Na e momento ey, tur cos 
a bay bon, mi no a scucha 
cu Aruba a pone rekisitonan 
mas stricto cu Corsou y cu ta 
p’esey cu nan no por bin pero 
mi ta bay check. E intencion 
no ta pa pone acuerdonan cu 
nan no por cumpli cune, e 
intencion ta pa habri e fron- 
tera pa por importa produc- 
tonan na un costo mas abou 
di manera responsabel,” el a 
bisa. 


Pa loke ta trata e frontera 
aereo cu ainda no ta habri pa 
vuelonan, el a señala cu de- 
partamentonan encarga cu 
Husticia, Inmigracion y Avia- 
cion Civil tin algun temanan 
pendiente ainda pa trata cu 
Venezuela pa asina yega na 
acuerdonan pa habri e fron- 
tera aereo. 


“Nos ta trahando den esey. 
Mi ta reuni cu e departamen- 
tonan aki cada dos siman pa 
wak e proceso, pa scucha kico 
ta e problemanan cu nan ta 
haya, kico gobierno por haci 
pa soluciona esey. Esaki ta bay 
ta un reapertura bon organisa 
y bon prepara enfocando den 
e tres area ey, huridico, avia- 


cion y inmigracion. Te na e 
momentonan aki no tin un 
fecha specifico pero nos ta 
trahando den esey si,” el a de- 
clara. 
Corsou si a habri su fronter- 
anan aereo igualmente desde 
april na unda prome minister 
a bisa cu a mira algun aero- 
lineanan cu ya caba ta cubri e 
diferente rutanan entre Cor- 
sou y Venezuela. 


Pa esaki, el a enfatisa cu e so- 
licitud di visa ta permanece y 
cu ta un rekisito cu Gobierno 
Hulandes mes a impone, loke 
ta nifica cu personanan di 
nacionalidad Venezolano cu 
kier bin Aruba mester di visa. 
E persona por solicita e docu- 
mento aki na Embahada di 
Reino Hulandes na Caracas. 


Maske frontera aereo ta cera, 
no ta un secreto cu tin per- 
sonanan indocumenta cu ta 
sigui drenta Aruba di manera 
ilegal cu boto y tambe ta ex- 
isti e rekisito di visa for di 
par di aña caba. Den esaki a 
bin dilanti e pregunta: pakico 
ta tarda asina hopi pa tuma e 
decision di habri e frontera 
aereo? 


Den esey, prome minister a 
resalta cu di Aviacion Civil el 
a ricibi un nota reciente in- 
formando cu avionnan y aer- 
olineanan no por ta sanciona 
pa Merca pa por bin Aruba. E 
punto aki mester di un aclara- 
cion hopi bon prome cu nan 
tuma e decision, pa motibo 
cu Aruba por haya un prob- 
lema diplomatico cu Merca 
“y esey por tin consecuen- 
cianan devastador pa e isla. 
Nos ta biba di turismo; mas 


di 70% di turistanan ta bin for 
di Merca y nos no kier haya 
problema cu esey. E ta un in- 
formacion cu mi a haya y nos 
ta den contacto cu embahada 
di Washington pa wak con 
nos ta bay atende e tema aki.” 


Ta importante pa destaca cu 
e lista di sancion ey ta un 
lista cu Union Europeo tin 
dirigi na personanan y com- 
panianan Venezolano, pero 
cu Aruba no ta conoce e de- 
tayenan di esey. Pa e motibo 
aki e ta haya importante pa 
compronde esaki bon y ta un 
di e ehemplonan cu reciente- 
mente el a haya sa: “ta algo cu 
talbes por aparece un punto 
menor pero ta un punto hopi 
importante,” el a comenta. 


Tambe el a papia tocante per- 
sonanan cu ta pone nan bida 
den riesgo pa drenta Aruba 
cu botonan cu ta atravesa un 
lama hopi peligroso: “Ven- 
ezuela por parce hopi cerca 
pero ta algo peligroso. Como 
persona esey ta afecta mi 
inmensamente pero como 
gobernante tambe nos no por 
mantene un situacion cu ta 
influencia e personanan pa 
haci e cosnan ey. P’esey nos 
tin cu drecha e situacion.” 


El a trece dilanti cu un dife- 
rencia entre Aruba y Corsou 
ta cu Aruba ta forma parti di 
e tratado di Refugiadonan di 
Nacionnan Uni y Corsou no 
ta forma parti di dje, loke ta 
nifica cu na Aruba tin hopi 
mas obligacion y responsabi- 
lidadnan: “pa ta hopi hones- 
to, ya caba nos tin un grupo 
hopi grandi di personanan 
di Venezuela cu no tin nan 
documentonan legal y nos no 
a soluciona esey te ainda. Nos 
tin cu cuida e grupo di perso- 
nanan aki cu ta na Aruba. Tal- 
bes nan no ta legalmente pero 
nan ta trahando y nan mester 
di atencion y proteccion. Pa 
habri e frontera na e momen- 
tonan aki y permiti un fluho 
grandi di personanan pa bin y 
keda na Aruba sin nan docu- 
mentonan legal y sin cu a 
logra yuda esnan cu ya caba 
ta akinan, no ta responsabel.” 


Di su parti, prome minis- 
ter ta indica cu “frontera cu 
Venezuela no por keda cera 
di manera indefini pa motibo 
cu Aruba no ta den guera cu 
Venezuela. Tin algun asun- 
tonan den relacionnan ex- 
terior cu mester drecha y 
atende. P’esey mester tene a 
fronteranan habri.” 


LOCAL 

Minister di Proteccion di Derecho di Hulanda a bishita KIA 


Ayera mainta, minister di 
Proteccion di Derecho di 
Hulanda, Franc Weerwind 
a reuni cu prome minister 
di Aruba, Evelyn Wever- 
Croes y minister di Hus- 
ticia, Rocco Tjon, kende a 
duna minister Weerwind y 
su delegacion un bon bini 
pa su bishita laboral na 
Aruba. 


E bishita a keda anuncia al- 
gun siman atras riba e agenda 
oficial di minister Weerwind, 
como parti di su bishita pa 
cera conoci cu e islanan Aru- 
ba, Bonaire y Corsou. 


Riba su pagina di Facebook, 
minister Tjon a informa cu 
a tene un reunion cu Weer- 
wind, durante cual a discuti 
diferente topico manera e 
rapport di CPT (Comis- 
ion Europeo pa Prevencion 
di Tortura) y e recomen- 
dacionnan haci pa e cadena 
hudicial. E comision CPT ta 
audit e centronan di deten- 
cion riba diferente aspecto, 
manera infrastructura, higie- 
na y e trato cu e detenidonan 
ta haya door di e profesional- 
nan cu ta traha na e centronan 
di detencion. Na mei di aña 
pasa, e comision CTP a audit 
varios lugar na Aruba, mane- 
ra KIA, wardanan di polis y 
Guarda Nos Costa. 


“Den cuadro di esaki tambe 
a toca e puntonan cu ya caba 
nos ta deliberando riba dje cu 
Hulanda, manera e falta di 
personal den e cadena Hu- 
dicial y e problema di deten- 


cion,” Tjon a indica. 


Despues di e reunion na 
bestuurskantoor, 
minister 
Weerwind y e delegacion 
Hulandes a haci un recorida 
na KIA. “Aruba ta trahando 
pa september venidero tin e 
dossier completo pa traha un 
instituto nobo cla. Pa cu esaki 
nos ta ricibi ayudo di e min- 
isterio y departamentonan di 
Sr. Weerwind, pa cual nos ta 
hopi agradecido,” Tjon a bisa. 


Mirando cu e bishita di min- 
ister Weerwind, segun su 
agenda oficial, tabata pro- 
grama pa tuma lugar na Aru- 
ba dia 23 di mei, Bon Dia 
Aruba a acerca vocero di min- 
ister Tjon pa puntra tocante e 
bishita di Weerwind, si esaki 
a tuma lugar y ki puntonan 
a wordo trata. Sinembargo, 
no a logra haya contesta riba 
esaki. No a keda cla si min- 
ister Weerwind a yega Aruba 
dia 23 of dia 24, sinembargo, 
segun publicacion di minis- 


ter Tjon riba rednan social, e 
bishita na KIA lo a tuma lugar 
diaranson dia 24. 


Esaki ta nifica cu e bishita a 
tuma lugar net un dia despu- 
es cu un persona a fayece na e 
centro coreccional. 
Diamars atardi a drenta in- 
forme indicando cu tin un 
persona cu no ta duna señal di 
bida, mesora a dirigi tur auto- 
ridad competente na e sitio. A 
bin resulta cu aki trata di un 
preso di alrededor di 30 aña 


conoci como Sint Maarten. 
E causa di su morto ta siendo 
investiga. Riba medionan di 
comunicacion local a indica 
cu e persona por a bira malo 
pa motibo di calor, pero esaki 
no a keda confirma pa autori- 
dadnan. 


Minister Plenipotenciario Ady Thijsen a sinta na mesa cu director di Santa Rosa 
Proximo luna ta firma MoU entre islanan ABC riba 
sector primario 


Minister Plenipotenciario 
mr. Ady Thijsen a hiba 
combersacion cu direc- 
tor di Santa Rosa Natalie 
Maduro. 


Sra. Maduro a bisa cu Santa 
Rosa y Aruba por beneficia 
di cooperacion cu scolnan 
cu ta specialisa riba tereno di 
agricultura manera Hoge- 
school Van Hall Larenstein 
na Leeuwarden of Univer- 
sidad di Wageningen. Tambe 
Sra. Maduro a bisa cu Aruba 
mester cambia su leynan pa e 
sector primario por desaroya 
su mes na Aruba. Santa Rosa 
a bin na 2018 cu un proposi- 
cion pa e islanan ABC pro- 
duci pa e consumo local. Na 
luna di juni binidero lo firma 
un MOU entre e islanan cu 
lo mester encera un master- 
plan pa e siguiente 5, 10 y 20 
aña. E speransa ta cu e MOU 
por conduci cu Hulanda ta 
dispuesto pa yuda e islanan 
logra nan meta. 


Durante di e combersacion 
a bin dilanti e posibilidad di 
fondonan, cooperacion cu 
institutonan na Hulanda y e 
problema di Food Security 
den e region di Caribe. Min- 
ister Thijsen a mustra riba 
e posibilidad cu Union Eu- 
ropeo ta duna via di tayernan. 
Lo por mira tambe unda por 
haci uso di stagiaire. 


Finalmente Minister Thijsen 
a bisa cu mirando e importan- 
cia di Santa Rosa pa cu e sec- 
tor primario na Aruba ta bon 
pa sigui den dialogo cu otro 
pa asina mira unda Arubahuis 
y Santa Rosa por yuda otro. 


E potret ta cortesia di Aruba- 
huis. 

Raisa Montilla 


Zona franca lo haya... 
Un bida nobo...? 


Nos por a ripara ultimamente varios intento pa 
stimula crecimento economico. Tabatin varios 
iniciativa, entre otro di ministerio encarga cu 
asunto economico, specificamente cu paisnan 
importante den nos region, manera Panama y 
Colombia. Tambe tin interes mutuo pa mehora 
lazo economico cu Venezuela, pero esey no lo 
por conta cu nos entusiasmo, mirando cu keto 
bay e pais ta sufri bao di e dictadura mas desca- 
beya cu Latino America a conoce, y lo mester 
vigila bon kico si y kico no ta loke por haci cu e 
pais ey. Pero nos ta laga esey pa despues. 


E dos paisnan menciona ta e partnernan co- 
mercial regional mas fuerte cu nos tin. Am- 
plia colaboracion economico cu nan ta parce 
un paso logico. Sin embargo, ta importante 
pa tene na vista cu den e relacionnan aki e 
situacion permanente ta cu nos por busca po- 
sibilidad pa amplia y diversifica nos impor- 
tacion, pero no tin tanto di ofrece como pro- 
ducto di exportacion. A corto plazo sigur nos 
no ta mira cambio den esey. Lo tin otro cam- 
bio cu por faborece nos posicion economico? 
Nos por a ripara tambe cu tin un posible cam- 
bio na caminda na e compania di maneho di 
nos zona franca, cu recientemente a haya un 
board di supervision completamente nobo. 
Nos por imagina cu esey no ta sucediendo por- 
nada, pero cu tin plan den preparacion. Y lo ta 
birando tempo, pasobra pa varios aña caba no 
ta mira mehoracion den operacion y logro di e 
compania aki. No cu nos ta mira cifra concreto 
di esey, pasobra manera tanto empresa estatal 
Freezone Aruba tambe tin su cuentanan actual 
warda como un secreto. No ta pornada nos ta 
bisa regularmente cu si gobierno ta interesa di 
berdaderamente hiba un politica transparente, 
nan cuminza pone tur cuenta anual di tur e en- 
tidadnan aki na disposicion di publico. Nos sa 
tambe cu nan no ta bay hacie, djis pasobra nos 
ta comenta riba esaki. Pero esaki ta un forma di 
transparencia cu no ta costa niun cent preto pa- 
sobra tur e documentonan ey ta existi caba den 
forma digital. En todo caso, e situacion actual ta 
haci cu nos no por suprimi un sonrisa sarcas- 
tico ora nos ta bolbe tende un o otro mandatario 
gaba nan ‘transparencia’. 


Pero ban bolbe na e tema principal; kico mas 
actividad den zona franca por significa pa nos 
y con pa yega na esey. Un di e posibilidadnan 
cu na diferente ocasion a trata di desaroya ta e 
establecimento di empresa den zona franca cu 
ta probecha e posicion di Aruba como parti di 
Reino pa trece parti di e cadena di produccion 
na Aruba, pa despues por exporta pa Hulanda, y 


Europa. Net esaki nunca a bira un exito pasobra 
for di Europa mes a pone un paro na e desaroyo 
aki. Esey tabata e caso di e proceso parcial cu ta- 
bata tuma lugar na Aruba cu producto manera 
aroz y sucu, cu pareu cu esaki a yega na un volu- 
men considerable, a tuma medida. E experiencia 
cu e maneho Europeo ta cu nan ta dispuesto pa 
gasta algun miyon euro pa stimula e islanan liga 
na pais di Union Europeo pa nan colabora mas 
cu otro, den cuadro di OCTA, pero na momen- 
to cu un teritorio ta bira base pa un empresa di 
un tercer pais cu pretension di exporta pa Eu- 
ropa, e tono di e musica ta cambia... 


Naturalmente esaki no ta e unico motibo pa e 
existencia dificil di e zona franca den e ultimo 
decadanan, tabatin otro cu tin di haci cu e hecho 
cu e paisnan grandi den nos region mes tin nan 
zona franca, pues pakico bin Aruba? Tambe mes- 
ter considera e manera con ta organiza fluho di 
comercio awendia. Por ehemplo, si un compa- 
nia riba nos continente ta busca mas comercial- 
izacion den nos region, talvez crea un deposito 
na Aruba den zona franca no ta resulta asina 
faborable, pasobra e transporte di distribucion 
ta keda mes problematico cu haci esaki for di e 
pais original mes. Por tin mas aspecto ainda cu 
a contribui na e situacion no rentable di e em- 
presa di zona franca; mas importante ta pa tende 
di gobierno pakico aparentemente nan ta kere 
cu di algun manera por reactiva e empresa cu 
varios observador tabata considera moribundo. 


E caso di zona franca ta trece nos tambe riba e 
tema mas general di falta di producto di exporta- 
cion. Basicamente no a bin cambio den e situa- 
cion local, unda nos nivel di salario, y nivel di 
prijs tambe, ta haci nos inatractivo pa establece 
cualkier actividad economico di produccion, sea 
industrial o agricola. Den e sentido ey tin mi- 
hor alternativa den henter e region rond di nos. 
Pero, no ta pornada nos exportacion, loke nos ta 
gana divisa cune, no ta producto sino servicio... 
Y den e ramo aki no ta solamente turismo por 
florece. Na 2006 caba nos a haya como pais e 
recomendacion di un estudio di un agencia di 
Banco Mundial/IMF pa nos enfoca por ehemp- 
lo riba turismo medico y educacion halto. Des- 
de e tempo ey no a pone presion pa logra algo 
mas riba e terenonan aki. Ta esakinan ta activi- 
dad cu ta duna empleo bon paga, envez di trece 
mas peon di e paisnan den nos region. Nos a 
yega di tende hende papia di ‘kenniseconomie’ y 
nos ta completamente di acuerdo, pero haci un 
esfuerzo anto pa yega na actividad economico cu 
ta brinda salario halto, na hende cu bon educa- 
cion... Por ta cu net aki nos tin un problema...? 

Minister Geoffrey Wever: 
Apertura oficial di “Aruba Office” na Holland House Colombia - Doing 
Business in Colombia 


Awe 
24 
di 
mei 
2023 
Minister Geoffrey Wever 
a 
inaugura 
e 
“Aruba 
Office” na Holland House 
Colombia. 
Durante 
un 
ceremonia 
ameno 
cu 
presencia di embahador 
Sr. 
Ernst 
Noorman, 
directeur Jan-Willem van 
Bokhoven, presidente di 
Kamer van Koophandel 
Gavril Mansur, directora 
di 
Departamento 
di 
Asuntonan 
Economico 
Maria Dijkhoff-Pita, y e 
delegacion comercial di 
Aruba, e “Aruba Office” 
na Holland House a bira 
un hecho pa asina facilita 
comercio entre Aruba y 
Colombia. 


Pa facilita comercio entre 
Aruba y Colombia, Minister 
Geoffrey Wever a sera un 
convenio recientemente cu 
Holland House na Colombia. 
Holland House ta un e di 
e Camaranan di Comercio 
mas grandi na Colombia. 
Holland House ta un e di 


e Camaranan di Comercio 
bilateral 
mas 
grandi 
na 
Colombia y di Hulanda na 
mundo. 
Holland 
House 
Colombia cu a habri na 2003 
ta un inicitiava publico- priva 
y non profit, tin 380 miembo 
afiliado y ta conta cu un 
staff di aproximadamente 25 
persona. 


E 
convenio 
aki 
ta 
e 
continuacion di loke sector 
priva di Aruba a inicia 
cu 
Holland 
House 
den 
e ultimo añanan. Den e 
colaboracion inicial aki 5 


compania a establece na 
Colombia, 
aproximadente 
60 comerciante di Aruba a 
demostra un interes den e 
mercado di Colombia y mas 
di 350 comerciantenan di 
Colombia a demostra interes 
pa hasi negoshi na Aruba. 


Embahada Hulandes hunto cu 
Holland House Colombia tin 
e tarea pa facilita e interesnan 
di islanan di Reino den nos 
region di Caribe. Mientras 
cu Embahada ta encarga cu 
aspectonan 
gubernamental, 
Holland House Colombia 


ta encarga cu aspectonan di 
lasonan empresarial, manera 
establecimento di empresa na 
Colombia, of viceversa. 


E convenio y e cooperacion 
cu Holland House Colombia 
ta un instrumento esencial pa 
facilita negoshi y inversionan 
entre Aruba y Colombia. 
Esaki ta forma parti di e 
maneho economico pa nos 
companianan crece y nos 
consumidornan 
tin 
mas 
acceso na productonan na 
prijsnan bentahoso pa asina 
yuda baha e costo di bida 
na Aruba segun minister 


Geoffrey Wever. Cu presencia 
di entre otro Camara di 
Comercio y Departamento 
di Asuntonan Economico ta 
demostra un esfuerso comun 
pa logra e metanan estableci. 


“Aruba Office” ta e presencia 
oficial di Aruba na Colombia 
cu tey pa brinda asistencia 
na empresarionan Arubano 
cu interes pa hasi negoshi cu 
Colombia y alabes pa duna 
informacion y sosten na tur 
pontencial inversionista y/o 
comerciante 
Colombiano 
cu interes den e mercado 
Arubano. 


Minister Thijsen a reuni cu United Farmers Aruba 


Na MFA St. Cruz a tuma 
lugar un reunion entre 
Minister Plenipotenciario 
mr. Ady Thijsen y rep- 
resentantenan di United 
Farmers Aruba (UFA). Di 
parti di UFA a asisti na e 
reunion presidente Greg- 
ory Fun-A-Fat y secretaris 
di UFA Giselle Laclé. 


Minister Thijsen a tene un 
introduccion unda ela trece 
dilanti su vision y maneho pa 
Arubahuis. Pa loke ta e sec- 
tor primario, e mandatario 
kier a tende di UFA kico ta 
nan deseonan, nan retonan 
pa engrandese e sector y unda 
Arubahuis lo por yuda. Sr. 
Thijsen a bisa cu banda di ta 
Minister Plenipotenciario, e 


ta alabes e Representante di 
Aruba na Union Europeo y 
por mira unda tin fondo cu e 
cunukeronan lo por haci uso 
dje. 


Pa loke ta e parti aki, sr. Thi- 
jsen a bisa cu ya caba e busca 
informacion riba e posibi- 
lidadnan aki, pero cu Union 
Europeo ta duna placa (sub- 
sidio) directo unicamente 
na nan “farmersnan”. Si ta 
posibel cu Union Europeo 
por pone fondo disponibel 
pa brinda conocemento via di 
workshopnan. 


Diparti di UFA sr. Fun-A- 
Fat a bisa cu na 2021 nan ta- 
bata tin 60 miembro y actu- 
almente e fundacion ta conta 


cu 21 miembro. Esaki ta debi, 
segun sr. Fun-A-Fat cu tin 
cunukero ta bira demotiva, 
pasobra segun nan e sector 
no ta ricibi e atencion cu e 
merece. 


Segun UFA hopi ley na Aru- 
ba riba tereno di agricultura 
ta bieuw y mester keda mod- 
ernisa. Un punto cu sigur 
lo yuda stimula e sector, se- 
gun UFA ta si por ricibi un 
prijs preferencia pa coriente, 


special pa e sector di hydro- 
ponics. UFA ta di opinion cu 
Aruba lo mester bisa bon cla 
den cual direccion e isla kier 
bai cu su sector primario. Sr. 
Fun-A-Fat a bisa cu Aruba ta 
conta cu basta persona hoben 
cu tin aspiracion pa ta cu- 
nukero. 
Finalmente e presidente di 
UFA a bisa Minister Thijsen 
cu lo ta bon si por informa pa 
nan na Hulanda un organi- 
sacion similar cu UFA, pa 


intercambia di idea y conoce- 
mento. Eventual cooperacion 
cu Universidad di Wagenin- 
gen y RVO tambe lo por 
stimula e sector primario na 
Aruba. 


Minister Thijsen a gradici sr. 
Fun-A-Fat y sra. Lacle pa a 
comparti cu su persona nan 
preocupacion y deseonan y 
cu sigur elo bai mira unda e 
por yuda UFA y su miem- 
bronan. 

Aruba alerta riba situacion den Continente Americano cu ta 
registrando aumento den casonan di Dengue 


Den luna di april y mei 
2023 paisnan den Region 
Latino America manera 
Argentina, Bolivia, Brazil 
Colombia, Peru y isla nan 
den Caribe manera Puer- 
to Rico y Guadelopue a 
bati alarma riba aumento 
drastico di casonan di 
Dengue den nan pais. E 
situacion aki tin Departa- 
mento di Salud Publico di 
Aruba DVG riba un alerta 
y preparacion mirando cu 
Aruba ta un isla turistico 
cu ta ricibi diariamente 
turista for di diferente re- 
gion, e.o. e region Latino 
Americano cu ta experen- 
ciando brote di Dengue. 


Actualmente Aruba por lo 
general su indice di cantidad 
di sangura cu ta transmiti 
Dengue ta abou pa falta di yo- 
bida. Pero apesar di e falta di 
yobida, personal di seccion di 
GKMB semper ta sigui haya 
criadero di sangura na casnan 
den comunidad, por ehempel 
den scoternan bou di mata, 


vas cu awa vijver y hemchi 
di awa di airco y mas. Antici- 
pando e temporada di yobida 
cu ta na caminda for di luna 
di juni pa december, si cada 
ciudadano no ta alerto y tuma 
accion nesesario door di tene 
nan cura y espacio liber di 
criadero, Aruba tambe por 
bay experencia un aumento 


den casonan di Dengue. 
Den e prome 5 lunanan di 
aña 2023 seccion di Epide- 
miologia y Investigacion di 
DVG a ricibi un total di 24 
notificacion di sospecho di 
Dengue di cual 10 caso di 
Dengue ta confirma pa labo- 
ratorio. Hunto cu dunadonan 
di cuido ta bay sigui monitor 
esaki di cerca. 


Sintomanan di Dengue ta en- 
tre otro: 
•	 
Keintura	halto	agudo	 


•	 
Dolor	di	cabez 
•	 
Biramento	di	stoma	y	 


sacamento 
•	 
Dolor	di	weso,	joints	 


y musculo 
•	 
Dolor	di	wowo 


•	 
Rash	riba	curpa 
Departamento di Salud Pu- 
blico ta pidi ciudadanonan 
cu presenta keintura halto y 
2 of mas di e sintonanan aki 
riba menciona pa tuma con- 
tacto cu nan dokter di cas of 
dunador di cuido pa por haci 
e testnan nesesario y pa por 
ricibi e guia, cuido y supervi- 
cion nesesario. 


Pa mas informacion like 
nos Facebook page Directie 
Volksgezondheid	 DVG	 Aru- 
ba, Follow nos riba Instagram 
directie_volksgezondheid_ 
aruba, subi nos website www. 
dvg.aw, yama nos na 5224200 
of mail nos na servicio@dvg. 
aw 


Hulanda: 
Hende muhe sa haya episiotomia durante dunamento di luz sin permiso 
explicito 


(NLTimes)—Mas cu 40% 
di hende muhe ken a haya 
un episiotomia durante 
dunamento di luz no a 
duna nan permiso expli- 
cito pa e procedura. Du- 
nadonan di cuido a puntra 
un proporcion chikito si 
nan permiti e procedura, 
pero asina mes a ignora 
nan rechaso, segun un 
estudio pa cientifico di 
salud Marit van der Pijl di 
Amsterdam UMC y gyne- 
cologo Martine Hollander 
di Radboudumc, De volk- 
skrant a reporta. 


Pa ley, dunadonan di salud 
mester haya permiso explici- 
to di e pashent pa procedura 
medico serio. Den cuido di 
nacemento, esaki ta inclui 


un examinacion vaginal, un 
cesarea or un episiotomia— 
un corta na e vagina pa asina 
haci	e	procedura	di	duna	luz	 
cana mas lihe pa via cu e baby 
ta den peliger. E dunado di 
cuido mester splica e opcion 
di tratamento y nan conse- 
cuencianan, y e pashent mes- 


ter duna nan permiso verbal 
of skirbi. Un pashent semper 
por nenga e tratamento aki. 


Pero hopi biaha, e rechaso ey 
no ta respeta, van der Pijl y 
Holland a descubri, despues 
cu a cuestiona 11.000 hende 
muhe si nan a experencia un 


of mas procedura medico co- 
mun durante dunamento di 
luz.	Y	si	esaki	ta	e	caso,	si	nan	 
dokter a puntra pa nan per- 
miso. 


Casi tur encuestado a exper- 
encia un examinacion vagi- 
nal durante dunamento di 
luz.	 Mas	 cu	 90%	 a	 bisa	 cu	 
nan dokter a duna permiso. 
Sinembargo, di e 2.308 muhe 
cu a ricibi un episiotomia, 
962	(41,7%)	a	bisa	cu	nan	du- 
nado di cuido no a puntra pa 
permiso	di	antemano.	26,5%	 
di nan, esta 255 muhe, a sinti 
cu esey tabata un problema. 
Un otro 43 muhe a nenga 
episiotomia, pero asina mes 
nan dokter duna nan esaki. 


Mayoria biaha, dunado di 


cuido ta administra un inyec- 
cion cu e hormoon exyto- 
cin—pa saca e placenta y pre- 
veni perdida di sanger—sin 
permiso.	Di	e	4.788	muhe	cu	 
a	haya	e	inyeccion	aki,	2.274	 
a bisa cu e dokter no a pun- 
tra	di	antemano.	Y	41	a	ricibi	 
e inyeccion toch despues cu 
nan a nenga esaki. 


“E cos dificil tocante cuido 
materno ta cu dunadonan 
di cuido ta sinti responsabel 
pa ambos e mama y e baby,” 
Hollander a bisa. “Si e mama 
no kier tratamento, esaki 
tambe tin consecuencia pa e 
baby. Esaki ta diferente com- 
para cu un hende cu cancer di 
mama cu no kier kimoterapia 
despues di a ricibi informa- 
cion.” 


Merca: 
Investigadonan na Universidad di California a descubri cu humamento 
di cannabis no tin carga mesun riesgo cu humamento di tabaco 


(Leafie)—Data 
publica 
den e revista Chronic Ob- 
structive Pulmonary Dis- 
eases a decubri cu uzo di 
cannabis no ta asocia cu 
un riesgo eleva di malesa 
pulmonario 
obstructivo 
cronico (COPD), hasta 
entre esnan cu tin un ries- 
go halto clinico pa desar- 
oya e malesa. 


Investigadonan den e estu- 
dio a evalua e relacion entre 
e	uzo	si	cannabis	y	desaroyo	 
di COPD den un grupo di 
suhetonan di edad mediano 
of mas bieu, cu tabata of ta 


huma sigaria di tabaco. Nan 
a descubri cu ningun huma- 
mento den pasado of presen- 
te tabata asocia cu evidencia 
di progreso di COPD of su 


desaroyo. 


COPD ta e number duna 
na un grupo di malesa pul- 
monario cu ta causa dificul- 


tad den halamento di rosea. 
E malesa ta afecta mas tanto 
hendenan di edad mediano 
cu ta huma. Problemanan 
di rosea sa bira pio durante 
tempo, y por limita actividad 
normal, aunke tratamento 
por yuda mantene e malesa 
bao control. 


Den un otro estudio longitu- 
dinal, conduci pa e Univer- 
sity of Queensland na Aus- 
tralia, a keda monitoria un 
grupo	 di	 1.173	 adulto	 entre	 
edadnan di 21 y 30 aña cu ta 
huma cannabis, tabaco, tur 
dos of ningun durante un 


curso di nuebe aña. E descu- 
brimentonan, publica den e 
revista	Respiratory	Medicine,	 
a revela e corelacion entre 
humado di tabaco y un re- 
duccion di aire. 


Esnan cu exclusivamente ta 
huma sigaria of sigaria com- 
bina cu cannabis a experencia 
un reduccion di aire. Sinem- 
bargo,	 uzo	 di	 cannabis	 no	 
a haci e reduccion aki pio. 
Despues	di	nuebe	aña	di	uzo,	 
exhibicion pa huma di can- 
nabis no ta mustra un efecto 
den pulmon of funcion res- 
piratorio den e estudionan ey. 

Corsou: 
A otorga keho contra Jesus-Leito pa mal conducta, abuso di poder y 
desperdicio financiero 


(CuraçaoChronicle) - Un 
oficial di Ministerio di 
Trafico, Transport y Plan 
di Espacio (VVRP), Mac 
Clijntje, a otorga un keho 
legal contra Zita Jesus- 
Leito cu e departamento 
di investigacion nacional. 


Segun e ex politico di PS, e ex 
minister a mal usa fondonan 
publico den e construccion di 
e brug na Rif. 
E brug aki a costa e comuni- 


dad mas di mita miyon dollar 
y Clijntje a argumenta cu e 
ministerio por a construi algo 
otro cu un costo mucho mas 
abao. Tambe el a acusa Jesus- 
Leito di a causa destruccion, 
pa motibo cu un rampa na 
Grote Knip a ser kita bao su 
direccion durante su funcion 
como politico di PAR. 


Ademas, e ex mnister a sigui 
cu construccion sin cu a war- 
da pa un reportahe di e in- 


vestigacion, cual nunca a haci 
publico. E structura a tuma 
un porcion substancial di e 
lama y tambe tabata critica 
como algo cu no ta bunita pa 
wak. 


Na tur e acusacionnan a 
agrega cu segun e minister 
den e tempo aki, obtene un 
permiso di construccion pa e 
rampa cu lo a ser crea pa hen- 
denan riba rolstoel den aña 
2020 lo a ta imposibel. 


E siman aki tin reunionnan andando tocante reformanan y e agenda di 
ehecusion 


Tijdelijk Werkorganisatie (TWO) di Hulanda y Aruba conhuntamente cu grupo di expertonan 
ta den dialogo 


E siman aki trabounan pa 
loke ta reformanan den 
cuadro di landspakket ta 
tumando luga. Tijdelijk 
Werkorganisatie 
(TWO) 
Hulanda conhuntamente 
cu Tijdelijk Werkorgani- 
satie (TWO) Aruba y pri- 
mordialmente grupo di 
expertonan local, ta pre- 
parando riba e siguiente 
agenda di ehecusion. Es- 
aki ta e prome sesion cu 
ta tumando luga desde cu 
a firma e acuerdo mutuo 
4 di april 2023 den cual a 
duna contenido na e for- 
ma di traha basa riba res- 


pet mutuo. 


Den e siguiente dianan e 
profesionalnan lo tin un pro- 
grama yen, caminda cu lo 
trata diferente tema relaciona 
cu entre otro reforma finan- 
ciero, con pa reforsa e aparato 
gubernamental y tambe Aru- 
ba su estado di derecho. 


E sesionnan lo ta dirigi riba 
contenido pa traha e siguien- 
te agenda di ehecusion, pero 
tambe e lo ta dirigi riba met- 
odonan di planificacion cu 
yama “theory of change”. 
Asina lo kier conecta e dife- 


rente reformanan cu e vision 
nacional pa e proyectonan y 
e reformanan ta cuadra cu e 
vision di locual cu Aruba tin 


su dilanti. 
TWO-AUA 
E ekipo local a expresa cu ta 
importante pa e dialogonan 


aki tuma luga pa asina hunto 
por yega na palabracionan 
entre Aruba y Hulanda acer- 
ca di e reformanan. Teniendo 
na cuenta loke ta importante 
pa Aruba y tambe pa haya sa 
unda tin mester di mas co- 
laboracion . E temanan cu lo 
trata den e diferente sesion- 
nan ta enfoca riba temanan 
specifico incluyendo ense- 
ñansa, desaroyo economico, 
mercado laboral y social. 


Den transcurso di siman lo 
duna mas informacion di 
e trabounan specifico cu ta 
wordo haci. 


SER ta saca conseho riba proyecto di e ordenansa di cuenta di pago 
basico 


Konseho 
Sosial 
Ekonómiko (SER) a emiti, 
diamars 23 di mei 2023, 
su conseho na Minister di 
Finanzas riba e proyecto 


di e ordenansa nacional 
cu ta contene normanan 
relativo na cuenta di pago 
basico pa consumidonan 
(tambe denomina como 


Ordenansa 
Nacional 
Cuenta di Pago Basico). 


E conseho aki ta contene ide- 
anan valioso y recomenda- 


cionnan pa futuro desaroyo 
di e legislacion importante 
aki, cu su obhetivo ta pa me- 
hora acceso di consumidonan 
na servicionan di pago digital 
sigur y viabel. 


E proyecto di e Ordenansa 
Nacional Cuenta di Pago 
Basico ta un proyecto di lei 
destina pa promove inclusion 
financiero y garantisa servi- 
cionan di pago pa residen- 
tenan di Corsou. E proyecto 
di lei aki ta pretende di por 
garantisa un cuenta di pago 
accesibel y pagabel pa tur ciu- 
dadano, sin importa nan in- 
greso, condicion social y otro 
circunstancianan 
personal. 
E conseho di SER ta resul- 
tado di un investigacion pro- 
fundo riba e impacto, eficacia 
y viabilidad di e proyecto di 
lei aki. E informe ta contene 
un analisis detaya di e regla- 
mento propone y ta ofrece 


recomendacionnan con pa 
mehora. 


SER ta haci un apelacion na 
tur e actornan concerni pa 
tene bon cuenta cu su re- 
comendacionnan na ora di 
redacta e legislacion final. 
E enfermo konsultivo no 
solamente a wordo entrega 
na e titular di Finanzas sino 
tambe na e entidadnan gu- 
bernamental responsabel pa 
finalisa e proceso legislativo. 
Na opinion di SER ta ku sat- 
isfakshon e la konsehá riba e 
proyekto di lei aki, asina ei 
contribuyendo y aportando 
na promove inclusion finan- 
ciero y garantisa servicionan 
di pago na un mayo cantidad 
di ciudadano. SER ta conven- 
ci cu e proyecto di lei aki, cu 
e ahustenan adecua basa riba 
su conseho, lo tin un impacto 
positivo riba situacion socio- 
economico di pais. 


regional 
a10 


Diahuebs 25 Mei 2023 
Ta bati alarma pa “Chernobyl Chileno” unda por lo menos 100 persona 
a intoxica pa contaminacion ambiental 


(Infobae) - Por lo menos 
100 studiante di e locali- 
dad costero di Quintero 
na Chile tabata den cen- 
tronan di salud cu intoxi- 
cacion relaciona cu con- 
taminacion ambiental cu 
a bira consecuente den e 
zona. 


“Ayera tur di nos a ripara cu 
e aire tabata hopi pisa. Ekipo 
di Bombero a cuminsa moni- 
toria e centro y cada biaha cu 
nan tabata acerca mas na e 
parti industrial, e holo tabata 
mas fuerte,” alcalde Francisco 
Jeldes a indica. 
E episodio a cuminsa cerca di 
11or di anochi di dialuna ul- 
timo y a hiba na e declaracion 
di alerta ambiental pa hidro- 
carburo no metalico den aire, 
segun Secretaria Regional 
Ministerial (Seremi) di Salud 


di Valparaiso a indica. 
Diamars ultimo, autoridad- 
nan di mas di shete scol a keda 
obliga di suspende e lesnan 
ya cu hopi alumno a cuminsa 
presenta sintomanan como 
dolor di cabes y sacamento, 
na unda nan mester a acudi 
na centronan di salud. 
“Ta mas cu un luna cu nos a 
anuncia cu nos ta bay drenta 
den un tempo compleho, cu 
mal ventilacion di aire y cu 
episodio di contaminacion ta 
bay ta consecuente,” Jeldes a 
lamenta. 
E contaminacion a extende 
na e barionan di Concón, 
Quintero y Puchuncaví, na 
unda ta existi un zona in- 
dustrial conoci como “Cher- 
nobyl Chileno” cu un dozijn 
di empresa termoelectrico, 
petrolero y planta kimico. 
Den e zona tin señalnan pro- 


fundo di contaminacion loke 
a causa varios episodio di in- 
toxicacion den e poblacion. 
Autoridadnan a obliga e in- 
dustrianan aki pa reduci nan 
emision ambiental y a amplia 
nan capacidad di fiscalisacion 
riba nan aunke nan a haya 
poco avance ya cu esaki ta 


“zona di sacrificio” cu ta fun- 
ciona for di decada di añan- 
an 60 cu e puro y exclusivo 
obhetivo di haya e desaroyo 
economico di e pais, incluso 
deteriorando medio ambi- 
ente y salud di e personanan. 
E 
organisacion 
ambiental 
Greenpeace ta esun cu a ba- 


tisa e zona como “Chernobil 
Chileno” na 2018, despues 
cu 600 persona a bira malo 
cu un cuadro clinico di saca- 
mento cu sanger, dolor di 
cabes, mareo, paralisis di man 
y pianan y un rash straño den 
e cuero cu a duna e señal ate- 
morizante di e crisis medio 
ambiental cu e zona aki ta en- 
frenta, segun e relator special 
di ONU a bisa ora a bishita 
e pais. 
Por medio di su declaracion, 
e compania estatal Codelco, e 
mayor productor di koper na 
mundo, a ricibi luz berde pa 
e clausura di un su partinan 
unda ta smelt e koper na e 
ciudad bisiña di Ventanas, un 
forno basta grandi cu a fun- 
ciona durante seis decada y 
a keda responsabilisa pa otro 
episodio di contaminacion 
den pasado. 


Conseho Nacional Electoral di Ecuador a fiha e fecha pa eleccionnan 
anticipa na e pais 


(NTN24) - Conseho Na- 
cional Electoral di Ecua- 
dor (CNE) a aproba e con- 
vocatorio di eleccionnan 
general anticipa na e pais, 
esaki despues cu presi- 
dente Guileermo Lasso a 
dicidi disolve Asamblea 
Nacional. 


Di acuerdo cu Diana Ata- 
maint, presidente di CNE, 
20 di augustus proximo ta e 
fecha unda e prome buelta 
electoral ta bay tuma luga na 
e pais. 
“E Conseho Nacional Elec- 
toral aki, comprometi cu nos 


democracia, ta aproba e con- 
vocatorio di eleccionnan an- 
ticipa pa dia 20 di augustus. 
Autoridad electoral, fiel na 
principionan di transparen- 
cia, ta bay garantisa y respeta 
e boluntad di e votadonan 
expresa den urnanan,” Ata- 
maint a skirbi riba Twitter. 
Pa loke ta trata un segunda 
buelta, e organo electoral a 
fiha dia 15 di october como 
fecha pa eleccion cu ta bay 
defini e presidente nobo di 
Ecuatorianonan tuma luga. 
E fecha pa inscripcion di can- 
didatura pa aspirantenan di 
funcion publico ta bay ta for 


di 28 di mei te cu 10 di juni, 
mientras e campaña ta bay tin 
un duracion di 10 dia, kier- 
men entre 8 y 17 di augustus. 
Dia 17 di mei ultimo, presi- 
dente Guillermo Lasso a de- 
creta e disolucion di Asam- 
blea Nacional memey di un 
huicio politico cu tabata de- 
saroyando den su contra na e 
organismo legislativo. 
Despues e mandatario a con- 
voca eleccionnan presiden- 
cial y legislativo como efecto 
di su declaracion di e yamada 
“Muerte Cruzada.” 


El Salvador ta registra 22 morto violento di hende muhe na 2023 


(EFE) - E organisacion 
feminista di Mujeres Sal- 
vadoreños por la Paz (Or- 
musa) ta registra 22 morto 
violento di hende muhe 
na El Salvador den trans- 
curso di e aña aki, segun 
datonan di Observatorio 
di Violencia Contra Hen- 
de Muhe. 


E rapport ta indica cu entre 
januari y 22 di mei, a regis- 
tra 10 feminicidio, 10 femi- 
nicidio di pareha y 2 suicidio 
femicidia. 
E fuente, cu a warda su da- 
tonan di un monitoreo di 
medionan di comunicacion, 
a señala cu na januari tabatin 
5 caso, 7 na februari y 2 na 
maart, mientras cu na april 
tabata di 6 crimen y na mei 1. 
Na e momentonan aki, insti- 


tucionnan estatal ta nenga e 
acceso pa datonan di violen- 
cia, incluyendo informacion 
tocante feminicidio. 
Na comienso di februari, 
e organisacion a indica cu 
“maske tin disminucion di 
homicidio y feminicidio na 
El Salvador, violencia contra 
hende muhe ta persisti, ya cu 
e casonan y actornan ta dife- 
rente” y e suspension di ga- 
rantianan constitucional bao 
un regimen di excepcion for 
di aña pasa “no a logra con- 
tene e feminicidio.” 
Ormusa a señala cu den su 
calculonan, basa den sigui- 
mento di noticianan, “ta in- 
dica cu na 2022 a sucede por 
lo menos 68 caso di morto 
violento di hende muhe y fe- 
minicidio na ciere di aña.” 

Republica Dominicana: Ta ofrece mas di shete mil beca pa hende muhe 
capacita den tecnologia 


(DiarioLibre) - Inscrip- 
cion ta habri caba pa e 
programa “Mujer Digital” 
co-crea pa Junior Achieve- 
ment Americas y e labo- 
ratorio di innovacion di 
e Grupo BID (BID-Lab), 
cual ta ofrece capacitacion 
tecnico gratis na muhenan 
hoben na Centro America, 
Republica Dominicana y 
Mexico, cu e obhetivo di 
promove e participacion 
femenino den e economia 
di conocemento. 


Segun e entidadnan a infor- 
ma den un nota di prensa, e 
programa aki ta ofrece e par- 
ticipantenan e oportunidad di 
adkiri habilidadnan tecnico 
den introduccion di cod- 
ing, web development, cloud 


computing, cyber security y 
e posibilidad di certifica nan 
mes den e areanan aki. E pro- 
grama ademas ta capacita e 
muhenan den habilidadnan 
pa bida y lo apoya nan den 
nan transicion pa un trabao. 


E programa di capacitacion ta 
diseña pa muhenan entre 17 
y 30 aña di edad, residente na 
Mexico, Republica Domini- 
cana, Honduras, El Salvador, 
Guatemala y Costa Rica, cu 
educacion secundario com- 
pleto na momento di cum- 
insa e programa y cu nan ta 
conta cu un computer y ac- 
ceso na internet pa ricibi e 
capacitacion. 7.500 muhe por 
participa. 


Esnan interesa mester drenta 


e website www.jamujerdigi- 
tal.org y yena e formulario 
online. Si nan ta cumpli cu 
e rekisitonan nan ta wordo 
contacta pa continua e pro- 
ceso di seleccion. 
“Nos ta comprometi na brin- 


da oportunidad na e hoben- 
y muhenan di e region y e 
pais, cu ta den condicionnan 
di vulnerabilidad, pa nan por 
prepara nan mes den termino 
di habilidadnan tecnologico 
y na mesun momento, yuda 


nan tin interes laboral apor- 
tando di e forma aki pa nan 
mehora nan calidad di bida 
y condicionnan di manera 
sostenibel,” Cesar Asiatico, 
director ehecutivo di Junior 
Achievement 
Dominicana, 
capitulo na RD a señala. 


E programa ta busca apoya 
e muhenan cu actualmente 
no ta inscribi den e sistema 
educativo superior y cu no 
ta conta cu un empleo for- 
mal stabiel. Ademas, e ta 
busca inclui muhenan cu ta 
pertenece na gruponan mi- 
noritario manera migrante 
of victimanan di traslado, cu 
ta pertenece na un grupo et- 
nico, etc. 


Venezuela: Gobierno Britanico a oficialisa dilanti tribunal cu ya e no ta 
reconoce Guaido como presidente interino 


(ElNacional) - E gobierno 
di e prome minister Bri- 
tanico a oficialisa dilanti 
e Tribunal Comercial di 
London, cu ta hiba e hu- 
icio pa e oro Venezolano 
protegi na e Banco di In- 
glatera, cu e Reino Uni ya 
no ta reconoci Juan Guai- 
do como presidente inter- 
ino di Venezuela. 


E decision a bira conoci den 
un carta manda pa Gwen 
Wright, di e Departamento 
Legal di e gobierno Ingles, na 
e hues Sara Cockerill, data 31 
di januari 2023 pero cu a bira 
publico diamars 23 di mei. 


“E Asamblea Nacional di 
Venezuela a vota pa disolve e 
gobierno interino, y e posi- 


cion di presidente interino 
constitucional, lidera pa Juan 
Guaido, cu efecto desde 5 di 


januari di 2023, den conse- 
cuencia e gobierno Britanico 
a stop di reconoce e goberna- 
cion aki,” e carta ta splica. 


Desde 2019, e oficialismo y e 
opositor Guaido ta enfrenta 
otro den e tribunalnan Bri- 
tanico pa e control di mas di 
30 ton di oro di e reservanan 
estatal, balora na 1.9 biyon di 
dollar, warda den e Banco di 
Inglatera. 


Mirando e decision di e gobi- 
erno Britanico tocante Guai- 
do, e autoridadnan Venezo- 
lano a solicita pa revisa e de- 
cisionnan hudicial cu a duna 


Guaido control di e oro de- 
posita na London. 


E abogado Richard Lissack, 
cu ta representa desde 2019 
e hunta directiva oficial di 
BCV, lidera pa Calixto Orte- 
ga, a pidi e tres hues di e Tri- 
bunal di Apelacion di Lon- 
don pa anula e apelacion y 
manda e caso pa revision na 
Cockerill. 


E no a logra, sinembargo, 
convence e huesnan cu a di- 
cidi di sigui pa dilanti cu e 
apelacion relativo na e decisi- 
onnan di TSJ, cu ta prolonga 
te cu diahuebs. 


Venezuela: Merca ta flexibilisa sancionnan 
contra PDVSA cu algun restriccion 


(ElNacional) - E gobierno 
Mericano a anuncia dia- 
mars e autorisacion tem- 
poral di algun transaccion 
di cuater firma Merica- 
no cu e empresa estatal 
Petroleos de Venezuela 
(PDVSA) cu tabata pro- 
hibi desde november di 
2018, na mesun momento 
cu el a mantene den vigor 
e restriccionnan di e pro- 
duccion of comercialisa- 
cion di hydrocarbs di e 
pais Sur Americano. 


E Oficina de Control de Ac- 
tivos Estranjeros (OFAC), 
un dependencia di e Depar- 
tamento di Tesoro, a autorisa 
te cu 19 di november cierto 


transaccion di e empresa Hal- 
liburton, Schlumberger Lim- 
ites, Baker Hughes Holdings 
y Watherford International. 


Desde 2017 Washington a 
aplica sancion contra Ven- 
ezuela manera prohibi e ac- 
ceso na e sistema financiero 
Mericano, e vriesmento di 
e cuentanan di banco y otro 
activonan di e gobierno di e 
presidente Nicolas Maduro, 
y e blokeo di e importacion 
di hydrocarbs di PDVSA. 


E transaccion- y actividad- 
nan autorisa den e anuncio 
ta inclui esnan necesario pa 
e mantencion limita di op- 
eracion esencial na Venezu- 


ela, of e terminacion gradual 
di operacion na Venezuela 
y pa garantisa e seguridad di 
e personal of e integridad di 
e operacion- y activonan na 
Venezuela, e comunicado di 
OFAC a indica. 
Ademas, ta autorisa e par- 
ticipacion den e reunionnan 
di accionista y di e hunta 
directiva, e pago di factura 
di terceros pa transaccion- y 
actividadnan autorisa, e pago 
di impuesto local y e pago 
di salario na empleadonan y 
contratista na Venezuela. 


E comunicado a adverti cu e 
decision aki no ta autorisa e 
perforacion, elevacion of pro- 
cesamento, compra of benta, 


transport of exportacion di 
cualkier petroleo of producto 
di petroleo di origen Venezo- 
lano. 


Ta mantene e prohibicion di 
e participacion den e diseño, 
construccion, 
instalacion, 
reparacion of mehoracion 
di cualkier pos of otro insta- 
lacion of infrastructura na 


Venezuela, of e compra of 
provision di cualkier bienes y 
servicio, excepto esnan rekeri 
pa seguridad. 


OFAC a aclara cu e autori- 
sacion no ta inclui ningun 
transaccion relaciona cu e 
exportacion pa Venezuela di 
diluyente, directa - of indi- 
rectamente. 

Icono Tina Turner ta fayece cu 83 aña 


(AP) - Tina Turner, e can- 
tante cu a uni na su casa 
Ike Turner pa un gran 
carera dinamico di hitnan 
y programanan live den 
aña 1960 y 70 a sobrevivi 
su matrimonio horibel a 
fayece cu 83 aña di edad. 


Turner a fayece diamars 
despues di a bataya contra un 
malesa na Zurich, Switzer- 
land segun su manager. Un 
decada atras el a bira ciudada- 
no di e pais. Tin tiki artista cu 
a yega asina leu 


Naci como Anna Mae Bull- 
ock na Tennessee, el a pasa su 
ultimo añanan na Lake zur- 
ich. Despues di a sufri mal- 


trato fisico, maltrato emocio- 
nal y ruina financiero den su 
relacion/matrimonio di 20 
aña cu Ike Turner, el a bira un 
gran cantante riba su mes den 
su 40 añanan, un tempo unda 
mayoria celebridad di su me- 
sun edad ya tabata cabando 
nan carera, el a logra sigui bay 
ariba pa varios aña despues di 
esaki. 


“Con nos por dispidi di un 
muhe cu a tuma su dolor y 
trauma y a converti esaki den 
un oportunidad pa cambia 
mundo?” Angela Bassett ken 
a interpreta e rol di Turner 
den e pelicula autobiografico 
“What’s Love Gotta Do With 
It” a bisa den un declaracion. 


“Via su curashi y forsa den 
conta su storia, sin importa e 
sacrificio y su determinacion 
di crea un espacio den e gen- 
ero rock & roll pa su mes y pa 
otronan cu ta mescos cune, 
Tina Turner a mustra otro- 
nan cu tabata biba den miedo 
con bunita un futuro yen di 
amor, compasion y libertad 
por ta.” 


Cu 
admiradornan 
mane- 
ra Mick Jagger, Beyonce y 
Mariah Carey, Turner tabata 
un di e artistanan mas popu- 
lar, conoci pa cancionnan 
faborito 
manera 
“Proud 
Mary,” “Nutbush City Lim- 
its,” “River Deep, Mountain 
High,” y su hitnan manera 
“What’s Love Got to Do with 
It,” “We Don’t Need Another 
Hero”. 


Prome cu el a laga su ex 
pareha y a conta su storia, e 
tabata conoci como parti di e 
duo cu su casa, “Ike and Tina 
Turner Revue.” Ike tabata 
ricibi placa prome y tabata 
lidera e shownan scogiendo 
material, e areglonan y e 
cantantenan. Nan tabata den 
Tour constantemente parcial- 
mente pa motibo cu Ike hopi 
biaha no tabatin placa y nun- 
ca kier a perde un concierto. 
Tina Turner mester a duna 
varios concierto cu Bronchi- 


tis, pneumonia y un pulmon 
colapsa. 


El a conta den su memoir “I, 
Tiña” cu Ike a cuminsa dal 
su persona despues cu nan a 
conoce otro y a keda bira pio. 
Provoca pa cualkier hende 
y cualkier cos, e tabata tira 
koffie cayente den su cara, 
choka Tina of dal e te ora cu 
su wowonan tabata hincha pa 
despues abusa di dje sexual- 
mente. 


Den un memoir publica mas 
despues den aña 2018, “Tina 
Turner: My Love Story” el a 
revela cu el a ricibi un trans- 
plante di higra for di su di dos 
casa Erwin Bach. El a conta 
cu su relacion cu Bach ta “e 
felicidad di cual tur hende ta 
papia. Ora cu bo no ta desea 
nada, ora cu finalmente bo 
por hala un rosea y bisa ‘tur 
cos ta bon.’” 

A acudi na e ‘Carrièremarkt’ na Mon Plaisir College HAVO 
Diaranson ultimo, Min- 
ister di Enseñansa y De- 
porte Endy Croes a asisti 
na e “Carrièremarkt” na 
Mon Plaisir College Havo 
situa na Dakota Shopping 
Paradise. 


Mirando cu e esunnan cu bay 
studia den exterior hopi bi- 
aha no ta bon informa of no 
ta bon prepara, Mon Plaisir 
College Havo a organisa un 
anochi informativo, unda cu 
e alumnonan cada mey ora 
por a cambia di lokaal pa haya 
informacion di diferente pro- 
fesional. 


E anochi informativo aki a 
conta cu un total di 22 pro- 
fesional cu a educa e alum- 
nonan riba diferente ramo di 
trabou, entre otro, abogado, 
antropologo, notario, period- 
ista y atleta. Ademas di esaki, 
e alumnonan ta haya opor- 
tunidad pa individualmente 
entrevista un profesional. 
Cu esaki e alumnonan por 


haya un miho bista kico nan 
kier studia y cual pakket nan 
mester scoge den examen- 
klas. E enfoke tabata prin- 
cipalmente pa e alumnonan 
di havo aña 4, pero henter e 
comunidad di Mon Plaisir 
Havo hunto cu mayor di e 
alumnonan tabata invita pa e 
anochi informativo aki. 


Un tremendo evento, unda 


varios alumno a asisti pa 
haya informacion valioso pa 
momento cu nan bay stu- 
dia den exterior. Minister 
Endy Croes ta felicita rec- 
tor Richelle Noël, conrec- 
tor Mariana Jimenez, decano 
Natalie Richardson y tur cu a 
contribui pa haci anochi in- 
formativo aki un exito 


Celebracion di HOH, LABHOH y Bloedbank manera un solo team 
Staff Appreciation Week yena di motivacion, inspiracion y alegria 


Recientemente 
a 
tuma 
luga HOH, LABHOH y 
Bloedbank su Staff Appre- 
ciation Week 2023 cual a 
culmina riba dia interna- 
cional di enfermeria. Un 
siman unda HOH, LAB- 
HOH y Bloedbank a para 
keto riba e tema “WE ARE 
ONE” cu e enfoke pri- 
mordial riba teambuild- 
ing, motivacion y inspi- 
racion. Pa lunanan largo 
un comishon di colega a 
traha duro tras di cortina 
pa hinca un programa den 
otro unda tabatin pa cada 
gusto algo. 


Un siman colorido unda e 
cara nan cu sonrisa di colega 
di departamentonan tabata 
resalta recordando un y tur 
cu tur persona den Hospi- 
tal tin un tarea importante. 
Y ta culmina e siman cu dia 


di enfermeria poniendo riba 
e dia aki extra enfasis riba e 
importancia grandi cu cada 
profesional den enfermeria 
tin unda cu nan briyo nan ta 
aparece tur dia na e cama di 
nos pashentnan. 
Dialuna mainta por a nota e 


diferencia di biaha momen- 
to cu yega trabou unda cu a 
yena e diferente edificionan 
cu blaas colorido y alabes co- 
leganan tambe a bin bisti cu 
algo di color cu ta resalta cel- 
ebracion. Mainta a start cu un 
mensahe virtual pa tur colega 


cu a representa e apertura 
oficial di e siman cu mensahe 
special di Hunta di Dretiva 
pa un y tur. Tambe mirando 
como organisacion nos en- 
foke ta hiba un bida saluda- 
bel a parti un “healthy snack” 
pa tur colega por a disfruta. 
Diamars tabatin oportunidad 
pa atende sesionnan di mo- 
tivacion unda enfoke tabata 
“How to be your best self” 
presenta pa Johnny Boek- 
houdt y tambe “Soul ener- 
gizer” presenta pa Mingli 
Chung. 


Diaranson a hiba e tema di 
“feeling lucky” unda danki 
na partners cu s kere den nos 
a logra rifa 38 premio bou 
di tur colega. Danki na cada 
sponsor di curason pa nan 
regalo cu a haci nos colega- 
nan contento, sea den forma 
di basket, dinner of lunch, 
perfume y mucho mas. Dia- 
huebs tabata dia di “happy 
heart, happy belly and happy 
thoughts” unda a parti regali- 


to y cupcake pa tur colega y 
alabes a duna nan un bes mas 
e oportunidad pa atende un 
sesion di motivacion. E biaha 
aki por a scohe entre e tema 
di “Emotional Intelligence” 
presenta pa Joanne Croes of 
sesion presenta pa Shanti cu a 
hiba e tema di “Mindfulness” 
Pues un dia super exitoso! 


Diabierna a celebra den gran 
forma dia di enfermeria unda 
internacionalmente a pone 
enfasis riba “OUR NURSE. 
OUR FUTURE.” Enfer- 
meria ta un trabou asina 
bunita cu ta rekeri un pasion 
y dedicacion inmenso y dia 12 
di mei un bes mas a para keto 
riba esaki. Durante oranan 
di merdia a saca empleado di 
luna cual a keda den persona 
di Nurse Max Abecia di de- 
partamento di B3. Un perso- 
na cu ful e team semper por 
a conta riba dje, tambe amor 
pa su pashentnan y hopi cu- 
rason pa su trabou. 

A bishita Museum La Casa Rosada 


Recientemente, Minister di 
Enseñansa y Deporte Endy 
Croes a bishita Museum La 
Casa Rosada na Oranjestad 
di Sr. Fabio Marcotulli y es- 
posa Laila. Tambe campeon 
di pingpong di Aruba Sr. Ma- 
rio Lobo tabata presente na e 
ocasion aki. 


Esaki ta e museo priva mas 
grandi di mundo, cu e colec- 
cion mas completo di piesa 
di pingpong. Den pasado, 
Sr. Marcotulli a yega di sali 
campeon di pingpong den 
varios ocasion y a hunga pa 
diferente seleccion interna- 
cionalmente. Minister Endy 
Croes ta recomenda tur e 
hungadonan 
di 
pingpong 
pasa bishita e museo y wak e 
coleccion grandi cu tin. 


Minister Endy Croes a keda 
impresiona di e coleccion 
grandi di piesa di pingpong 
y ta felicita Sr. Fabio y Laila 
Marcotulli cu e bunita museo 


aki cu e coleccion valioso y 
historico di pingpong cu nan 
tin disponibel pa pueblo di 
Aruba presencia. 


Pushi ta keda pushi 


E siman aki autora di buki 
pa mucha y hoben, sra. 
Desiree Correa, a entrega 
su ultimo buki na biblio- 
teca. Directora di biblio- 
teca, Sra. Astrid Britten a 
keda masha contento cu 
un otro buki pa biblioteca 
hubenil. 


Ta un placer pa ricibi autor 
y poeta y wak nan publicion 
nobo y wak e coleccion na- 
cional crece. Biblioteca Na- 
cional Aruba ta duna acceso 
na un y tur cu un coleccion 
grandi y diverso. Masha dan- 
ki na Sra. Desiree Correa pa 
un contribucion rico na Aru- 
ba su literatura hubenil! 


E fabula aki ta trata di un 
pushi preto cu den tempo- 
rada di carnaval ta namora di 
un mucha homber cu ta riba 
un carosa disfrasa na pushi 
angora. E pushi ta pertenece 
na e heks di Kudawecha, 
Hubladuba. E pushi Metaki 
despues, no kier come, ni 
sali for di cas. E ta locamente 
namora di su pushi angora. 
Hubladuba ta stima su pushi 
Metaki masha hopi mes. Con 
por yud’e? Hubladuba ta 


purba tur receta bieu cu el a 
haya den un cashi na su cas. 
Si e logra Metaki lo regresa 
cas? Hubladuba lo perde su 
pushi? Kico e otro heksnan 
lo pensa di e curason moli di 
Hubladuba? Nan lo straf e? E 
fabula aki ta bisa bo un cos: 
Semper lo bo keda ken bo ta. 


Desiree Correa a skirbi hopi 
buki. Riba nos website bo ta 
haya tur e informacion. Al- 
gun buki publica: Elefina 
Elefante, Mosa’s eiland, Un 
nomber pa e prinses, Fe- 
stimucha, 
Compa 
Nanzi, 


Domi di den Mondi, Drumi 
dushi, Manuel, Buchi Beer, 
Pepe Picuda, Randy & Rod- 
ney Nier, Doño di curpa, 
Den kibra di madruga, Dra- 
ma Real. 


Miembrecia gratis pa tur mu- 
cha y hoben 
Biblioteca ta introduci miem- 
brecia gratis pa tur mucha y 
hoben bou 18 aña. Biblioteca 
ta invita tur mayor bay bib- 
lioteca cu nan yiu, sobrina, 
primo y haci nan miembro 
di biblioteca! Pakico? Pa tur 
mucha y hoben por explora 
un coleccion grandi di storia 
y buki riba tur topico of lesa 
revista. Banda di e coleccion 
na biblioteca, biblioteca ta 
ofrece tambe un coleccion di 
buki Ebooks y Audiobooks. 
Tin hopi espacio pa traha 
riba computer, busca infor- 


macion riba Internet y ade- 
mas tin WIFI pa por usa bo 
Smartphone, tablet y laptop. 
Mucha y hoben ta bon bini 


pa traha riba tarea di scol sea 
individual of den grupo. Pa 
registra como miembro por 
fabor hiba un ID valido. 


Women’s Club of Aruba a 
lansa su website nobo 


Cu orguyo Women’s Club 
of Aruba (WCA) ta anun- 
cia e lansamento di su 
website nobo, cu ta wo- 
mensclubofaruba.org. 
E 
plataforma digital aki ta 
marca un logro impor- 
tante pa club, ya cu e ta 
fortifica su compromiso 
pa empodera e hende 
muhe y crea un cambio 
positivo den e comunidad 
di Aruba. 


WCA ta un organisacion cu 
su metanan principal ta in- 
clui servicio na comunidad, 
boluntarismo y e progreso di 
e potencial di e hende muhe. 
E website nobo cu a wordo 
lansa ta inclui nos historia y 
mision, ultimo noticia, ac- 


tualisacion, proximo even- 
tonan, oportunidadnan pa 
boluntario, y detayenan di e 
diferente programa- y servi- 
cionan di nos organisacion. 


“Nos ta emociona pa lansa e 
website di WCA, t’un paso 
padilanti pa nos club. Door di 
tin un website nobo, lo me- 
hora e presencia di nos club 
online, hacienda esaki mas 
facil pa un persona haya nos 
y intercambia cu nos”, tabata 
palabranan di nos presidente 
Norma Brinkenberg durante 
e lansamento oficial durante 
e Reunion General di Miem- 
brecia diasabra ultimo. 
E creacion di e website ta- 
bata un esfuerso di ekipo 
consistiendo di e ultimo ex- 


presidente, Milagros Posner 
y miembro en general, Mo- 
nique Palm. 
Pa mas informacion tocante 
Women’s Club of Aruba y pa 
explora e website nobo cu a 
ser lansa, por bishita women- 
clubofaruba.org, por manda 
un e-mail pa nos na arubaw- 
ca@gmail.com of na nos me- 
dionan social: Facebook, Ins- 
tagram y LinkedIn. 
Foto pa cortesia di Empera- 
triz Perdomo. 


ONDERCURATELESTELLING 
Bij beschikking van 23 mei 2023 behorende bij 

benoeming van Olivia Epifania Kemp als curatrice. 

Den oranan di madruga 
security a descubri cu porta 
di bar restaurant ta habri y 
sin cadena 


Diamars madruga a drenta informe di cu e porta di 
Kingdo Bar & Restaurant ta simplemente habri y sin e 
cadena cu candal, mesora a dirigi un patruya na e sitio. 


Na yegada di e patruya nan a drenta den e lugar y a descubri 
cu milagrosamente tur cos tabata intacto. A purba varios biaha 
tuma contacto cu e doño, pero no a logra. Ta te casi mainta a 
logra haya contacto cu e doño y a avis’e. 


Aparentemente e lo a lubida di lock e lugar. 


Wardacosta y Cuerpo 
Policial di Aruba ta 
intercepta boto cu droga y 
9 persona abordo 


Diadomingo 
anochi 
e 
Centro 
di 
Operacion 
Maritimo 
(MOC) 
di 
Wardacosta a detecta un 
contacto sospechoso cu 
tabata nabegando den di- 
reccion di Aruba. MOC 
mesora a dirigi un boto 
patruyero di Wardacosta 
den direccion di e contac- 
to sospechoso. 


Tambe Wardacosta a informa 
Cuerpo Policial Aruba (KPA) 
cu a dirigi e helicopter di 
KPA pa detecta e contacto so- 
spechoso. E boto sospechoso 
a keda identifica como un 
boto cu probablemente ta- 
bata transportando bultonan 


di droga abordo, por a mira 9 
persona na bordo y diferente 
pakete. 


Wardacosta a start cu un per- 
secucion cu e boto Metal 
Shark. Durante di e persecu- 
cion e personanan a tira algun 
pakete den lama. Despues cu 
a intercepta e boto, agentenan 
di Wardacosta a logra saca e 
paketenan for di lama y a tow 
e boto hiba na e pier di Ward- 
acosta. 


Unabes cu a yega na e pier 
di Wardacosta e 9 persona y 
e paketenan, cu un cantidad 
substancial di droga, a keda 
entrega na KPA. 


Chauffeur a hay’e obliga kita pa otro auto y 
el a bay dal riba vangrail 


Dialuna mainta a drenta informe di un 
accidente na e birada di Sabana Liber 
pabao, mesora a dirigi un patruya na e 
sitio. 


Na yegada di e patruya a bin compronde cu 


e chauffeur di un Suzuki Swift a haya su mes 
ta desvia pa un otro auto y el a bay dal riba e 
vangrail. 


Afortunadamente ningun hende a resulta 
herida. 


ciencia & tecnologia 
a16 


Diahuebs 25 Mei 2023 


Eight To Eight, Because Our Planet 
Can’t Wait Campaign 
Dia Mundial Di Abeha 


Abeha y otro polinador 
manera barbulet, raton 
di anochi, blenchi y hopi 
otro especie di animal y 
insecto ta ser menasa pa 
actividadnan di ser hu- 
mano. Polinacion ta un 
proceso fundamental den 
e sobrevivencia di eco- 
sistemanan. Casi 90% di 
tur planta cu ta florea ta 
depende completamente 
of grandemente riba po- 
linacion animal, y mas cu 
75% di e cultivonan agri- 
cola y 35% di e areanan di 
agricultura global. 


Abehanan ta bou menasa. E 
taza di extincion pa especien- 
an ta 100 pa 1000 biaha mas 
halto cu normal y ta causa pa 
impactonan humano. 


Cerca di 35% di polinador- 
nan invertebrado, particu- 
larmente abeha y barbulet, y 
como 17% di polinador ver- 
tebrado manera raton di ano- 
chi, ta enfrentando extincion 
mundialmente. 
Si e tendencia aki continua, 
cultivo 
nutritivo 
manera 
fruta, nuez, y hopi verdura 
lo (mester) ser substitui pa 
cultivo basico manera, batata, 
aros y maishi resultando den 
un dieta hopi inbalanza. 
Nacionan Uni a designa 20 
mei como Dia Mundial di 
Abeha mediante resolucion 
A/RES/72/211 na 2017. 


Mediante celebracion di Dia 
Mundial di Abeha cada aña 
nos ta eleva e concientisa- 
cion pa e papel cu abeha y 
otro polinadornan ta hunga 
den mantene ser humano y 
nos planeta Tera saludabel, y 
alabes riba e cantidad di reto 
cu e abehanan ta encontra y 
enfrenta awendia, hopi di nan 
na man di ser humano mes. 


E tema pa 2023: bee en- 
gaged 
in 
pollinator- 
friendly agricultural pro- 
duction 
E tema pa 2023 ta “Compro- 
miso cu abeha- promoviendo 
un produccion agricola pro- 
tehando polinador”. 


Abeha y otro polinador ta 
fundamental pa e salud di 
ecosistema y seguridad ali- 
mentario. Nan ta mantene 
biodiversidad y ta asegura e 
produccion di alimento nu- 
tritivo. Sinembargo, practi- 
canan di agricultura inten- 
sivo, cambio di uso di tereno, 
monocultura, 
pesticida 
y 
temperaturanan mas halto a 
consecuencia di cambio cli- 
matico tur ta presenta prob- 
lema pa abeha y consecuente- 
mente e calidad di cultivonan 
produci den agricultura. 


Produccion 
intensivo 
di 
monocultura y uso impro- 
pio di pesticida ta un menaza 
serio pa polinador ya cu nan 
ta reduci acceso na cuminda 
y lugar pa reproduci, expo- 
niendo nan na chimico pelig- 
roso y cu ta afecta nan sistema 
imunologico. 


E tema pa Dia Mundial di 
Abeha 2023, “Compromiso 
cu abeha- promoviendo un 
produccion agricola prote- 
hando polinador ta haci un 
yamada global pa promove 
tur practica agricola cu ta 
tene cuenta cu polinador y ta 
destaca e importancia pa pro- 
teha abeha y otro polinador, 
particularmente 
mediante 
practicanan di produccion 
agricola basa riba evidencia. 


Dia mundial di abeha 
2023: e situacion na Aruba 
Den e presentacion titula “A 
closer look at Aruba’s agri- 
cultural soil quality and the 


relationships between local 
farmers and Santa Rosa” na 
Universidad di Aruba den e 
simposio di e estudionan haci 
den cuadro di e programa 
UA-UCU entre Universidad 
di Aruba y University Col- 
lege Utrecht a sali na cla cu 
agricultornan na Aruba ta usa 
relativamenta poco pesticida 
y mas tanto ta usa practica di 
agricultura organico. 


Pero na Aruba e uso di pes- 
ticida, fungicida, herbicida 
y miticida (ES: acaricida, pa 
mata pispis) ta un practica 
comun tanto den uso resi- 
dencial como comercial den 
hardin y landscaping. 
Greenpeace USA y Green- 
peace International den nan 
campaña internacional “Save 
the Bees” a produci varios 
rapport y a conduci investiga- 
cion riba pesticida. 


Biologonan a encontra mas 
di 150 diferente residuo chi- 
mico den polen di abeha, un 
cocktail fatal segun e investi- 
gador y apicultor Eric Mussen 
di University of California. 
Pero companianan manera 
Bayer, Syngenta, BASF, Dow, 
DuPont y Monsanto no kier 
cambia nan maneho den 
produccion di pesticida, por 
cierto un negoshi super lu- 
crativo. 


E European Food Safety Au- 
thority (EFSA) a produci un 
rapport cientifico identifican- 
do tres pesticida cu un uso 
hopi amplio, esta e compu- 
estonan neonicotinoida con- 
oci como clotianidina, imi- 
dacloprid y tiametoxam cu 
ta presenta riesgo severo pa 
abeha. Un rapport cientifico 
produci pa Greenpeace, titula 
“Bees in Decline” ademas di 
e tres compuesto ta identifica 
cuater pesticida mas peligro- 


so pa abeha, esta clorpirifos, 
cipermetrina, deltametrina y 
fipronil. 


Na Merca e uso di neonic- 
otinoida ta ser indica pa US 
Department of Agriculture 
como peligroso ya cu por 
causa colapso di colonia di 
abeha, pero Environmental 
Protection Agency ta sigui 
permiti nan uso y na 2014 
Barack Obama a firma e in- 
fame “Monsanto Protection 
Act” cu ta otorga compania 
biochimico imunidad contra 
casonan den corte pa daño 
causa na ser humano y e me- 
dio ambiente. 


E Pesticide Action Network 
Europe (PAN Europe) ta 
aplaudi e reciente “EU Guid- 
ance Document on the risk 
assessment of pesticides on 
bees”, indicando cu por fin 
Union Europeo ta imple- 
mentando un maneho mas 
efectivo pa proteha abeha 
contra uso di pesticida peli- 
groso. 


Kico tur esaki ta nifica pa 
Aruba? 
E uso di pesticida na Aruba 
ta poco regula, y ademas tin 
algun otro chimico cu tambe 
ta peligroso pa abeha siendo 
glifosato (glyphosate, conoci 
como e herbicida Roundup). 
E producto malathion usa pa 
combati sangura ta altamente 
toxico pa abeha. Y e pesti- 
cidanan deriva di e flor cri- 
santemo manera piretrina y 
piretrinoida por ta peligroso 
pa ser humano y definitave- 
mente ta peligroso pa abeha. 


Pa nos proteha nos abehanan 
y otro polinador mester bin 
un maneho mihor pa uso y 
prohibicion di pesticida, her- 
bicida, fungicida y acaricida 
den agricultura, uso residen- 


cial y comercial. 


Con nos mes por contribui 
pa haci algo riba protecci- 
on di abeha y apicultura? 
Individualmente dor di: 
planta un variedad di mata na- 
tivo, cu ta florea durante dife- 
rente periodo di aña cumpra 
honing fresco di agricultor 
local cumpra productonan cu 
ta origina for di practicanan 
di agricultura sostenibel evita 
uso di pesticida, fungicida y 
herbicida den nos cura y jar- 
din proteha colonia di abeha 
salvahe na unda e ta posibel 
sponsor un cas di abeha cer- 
ca un agricultor of apicultor 
crea fuente of wowo di awa 
pa abeha pafor yuda sostene 
ecosistema silvestre y di cam- 
po eleva concientisacion dor 
di comparti e informacion 
aki den nos comunidad y nos 
rednan social, ya cu e reduc- 
cion di e abundancia di abeha 
ta afecta nos tur! 
Como agricultor of apicultor, 
door di reduci, of cambia e 
uso di pesticida yplanta mas 
tanto diferente cultivo, y/of 
planta mata cu ta atrae abeha 
rond di e area di planta; crea 
trankera. 


Como gobiernonan y tu- 
madornan di decision dor 
di: 
fortalece e participacion di 
comunidadnan 
local 
den 
tomo di decision, en particu- 
lar di pueblonan indigena cu 
conoce y respeta ecosiste- 
manan y biodiversidad; en- 
forza medidanan strategico, 
incluyendo incentivonan fi- 
nanciero pa yuda haci cam- 
bio; aumenta colaboracion 
entre organisacionan nacio- 
nal y internacional, organisa- 
cionan y rednan academico y 
di investigacion cientifico pa 
monitorea y evalua servicio- 
nan di polinacion. 

Ekipo di North Senior League a titula 
campeon di Senior Division Interliga 2023 


Diasabra atardi, Minister 
di Deporte, Endy Croes a 
acudi na e wega final di 
Senior Division Interliga 
2023 cu a tuma luga na Pos 
Chikito Ballpark. Den un 
partido yena di emocion 
y suspenso ekipo di North 
Senior League y South Se- 
nior League a bataya pa 
logra e titulo di maximo 
di e campeonato. 
Den un tremendo partido 
North Senior League a titula 
campeon cu e score di 9-7 y 
lo representa Aruba na Lati- 
no Americano 2023 di Senior 
Division cu ta tuma luga na 
Corsou. 


Minister Endy Croes ta felic- 
ita organisado- y ekiponan cu 
a participa na e campeonato. 
Finalisando, mandatario di 
Deporte ta felicita ekipo di 
North Senior League cu e 


victoria y ta desea nan hopi 
exito na Curaçao. Cu boso 
deseo, 
disciplina, 
dedica- 
cion y determinacion boso ta 
logra! 


Savaneta a briya atrobe den futbol 


Un 
biaha 
mas 
nos 
muchanan balente di Sa- 
vaneta (La Fama) U-13 
a demostra curashi, per- 
severancia y sobre todo 
disciplina y a bolbe titula 
Campeon den nan cat- 
egoria, derotando e ekipo 
fuerte di Noord esta Na- 
tional cu e score abulta di 
6-1. 


Nos di directiva di La Fama 
ta yama nan danki y nos ta fe- 
licita nan pa e trabou grandi 
cu nan a demostra. Nan a 
hunga un futbol di calidad, 
continuamente 
den 
atake 
semper ariba e bala hungan- 
do cu amor pa cu e deporte 


ey. E hobennan aki tin un fu- 
turo grandi nan dilanti, si nan 
sigui cu e mesun entusiasmo, 
dedicacion y amor pa cu e de- 
porte di futbol. 


Un danki grandi tambe ta 
bay na nos fanaticada di Sava- 
neta, cu a bin todo por todo 
y en masa grandi pa yuda 
nos Hobennan. Sigui apoya 
nos muchanan di La Fama. 
Cu boso apoyo moral nos 
hobennan y grandinan di La 
Fama lo sa di brinda Boso e 
futbol cu Savaneta merece. 
E 6 goalnan a wordo anota 
door di Steven Greaux, Adri- 
ano Nunes de Souza, Tyson 
Boasman, Jevin Carrasquilla, 


Cyler Arends y Jadrick Pan- 
neflek. Un pabien grandi 
pa e goaliadornan. Y nos no 
por lubida di felicita y honra 
nos gran deportista cu a sali 
e hungador mas valioso di e 
toernooi , pabien di curazon 
ta bai pa Steven Greaux, Ste- 
ven sigui asina, Bo merece e 
asignacion. 


Nos lidernan tambe merece 
nos gratitud y reconocimento 
pa nan trabou inmensamente 
grandi y boluntario cu nan a 
desplega pa hiba nos hoben- 
nan di U-13 na campeon di 
Aruba. Hopi pabien y danki 
grandi ta bai pa nos Head 
Coach Jaime Carrasquilla, 
Team Leader Giselle Angela, 


Ass, Coach Bengiomar Pan- 
neflek, Keeperstrainer Remie 
Briesen, Fitness Trainer Mi- 
chael Franken, Videographer 
Howard Maxwell, sigui cu 
e bon trabou nos ta suma- 
mente orguyoso di Boso. 


La Fama semper La Fama e 
orguyo di Savaneta. 

Ministerio di Labor, Energia & Integracion: 
“Ta masha facil lansa acusacion falso y sconde tras di ‘periodismo’” 


Recientemente 
Aruba 
tabata anfitrion pa un 
Conferencia riba Clima y 
Energia cu a resulta suma- 
mente exitoso. Minister 
Rob Jetten a compromete 
cu un ayudo financiero di 
200 miyon euro pa yuda y 
asisti e Paisnan den Reino 
cana e caminda climatico 
y energetico pa por cumpli 
cu tratado di Paris 2050. 


Un conferencia unda cu e 
profesionalnan a presenta e 
mision energetico di Gabi- 
nete Wever Croes 2, cual mis- 
ion a cuminsa bou di Gabi- 
nete Wever Croes 1 tempo cu 
nos Minister President tabata 
esun encarga cu e cartera di 
Energia. 


Gobierno ta compronde cu 
Pueblo di Aruba ainda ta 
trauma pa e corupcion escan- 
daloso di Gabinete Eman 1 & 
2. Pa a purba tapa nan actonan 
coruptivo Mike Eman y AVP 
tabata constantemente tilda 
MEP di ‘friends and family’, 
un smokescreen pa tapa nan 
scandal di corupcion. Mien- 
tras tanto hues a bolbe dicta 
un otro Minister di AVP pa 
corupto. 


Laga nos repasa e proceso 
totalmente transparente cu 
Minister President Evelyn 
Wever Croes a encamina du- 
rante cu su persona tabata en- 
carga cu Energia. 


REOI 1 & 2 2020 DEN UN 
TRANSPARENCIA 
TO- 
TAL 
Gobierno a apunta Director 
di RDA, señor R. Arends, 
como esun na cabes di e 
comision come independi- 
ente y haci e sondeo pa busca 
cual ta e miho alternativa- 
nan pa Aruba. Den un De- 
creto Ministerial, Gobierno a 
defini ki tipo di experticio tin 
mester. 
- 
1 juni: di un forma 
transparente y obhetivo a 
yega na areglo cu notario pa 
asina ehecuta e proceso com- 
pleto di busca un operador pa 
e refineria of otro actividad. 
Prome biaha den historia cu 
un Gobierno ta haci un pro- 
ceso completamente trans- 
parente. Asina Eagle a drenta 
Aruba. Un destaho basa riba 
principionan di Trade World 
Organization. 


- 
1 di juni a cuminsa e 
proceso di Request Expres- 
sion of Interest (REOI 1A, 
1B y 2). E 1A ta pa esnan inte- 
resa den inverti den refineria, 
1B ta pa esnan cu ta interesa 
den un otro industria petro- 
kimico, y 2 ta cualkier otro 
tipo di actividad. 
- 
8 di juni: A anuncia 
publicamente cu e proceso 
ta inicia. Compania interesa 
mester a introduci nan bid na 
notario digitalmente. 
- 
Prome Minister a en- 
fatisa cu no tabata tin ningun 
metemento politico den e 
proceso aki. 
- 
17 di juli: Tur inte- 
resado tabatin te cu 17 di juli 
pa entrega nan proyecto, pero 
mirando cu Covid-19 a dal, 
Gobierno a pospone esaki 
dunando mas espacio te 31 di 
juli. 
- 
31 di juli: E cera- 
mento di e inscripcion tabata 
live pa tur hende por a mira 
pa demostra e transparencia 
den e proceso aki. 
- 
Entre 12 di augustus 
y 10 di september, e comision 
a haci un pre-screening di tur 
cu a entrega. 
- 
27 di augustus: A sali 
un press release informando 
e procedura y unda ta para. 
- 
10 di september: A 
entrega na Gobierno e rap- 


port preliminario. 


Pa REOI 1 tabata tin 26 com- 
pania y pa REOI 2 tabata 
tin 22 compania. A drenta 
fase 2 na unda a bay evalua e 
parti industrial, tecnico, eco- 
nomico, medio ambiente, 
salubridad y siguridad na pia 
di trabou y loke ta ‘compli- 
ance’ y legal. Gobierno Meri- 
cano a brinda nos un man pa 
mira e parti di ‘compliance’ y 
‘screening’. 


- 
15 
di 
september: 
A saca e dies di REOI 1 y e 
shete pa REOI 2. 
- 
28 di november: Nan 
a entrega e rapport di reco- 
mendacion pa sigui cu REOI 
1A cu Quantum, REOI 1B 
Eagle LNG y 2 a ser wanta un 
rato. 
- 
29 di november: A 
duna RDA y Eagle e green 
light pa bay sinta cu otro. 
- 
15 di december: RDA 
y Eagle a firma un statement 
pa sigui cu negociacion. 


E minister di Energia ta esun 
cu ta representa Pais Aruba 
como e accionista mas grandi 
den companianan estatal. Na 
su turno e tin e prerogativo 
pa nombra su personanan di 
su confiansa den e Huntanan 
di Comisario. 


Ta importante pa directornan 
di nos companianan estatal 
como tambe departamento 
gubernamental, realisa cu 
nan no ta doño di e compania 
of departamento, cu nan de- 
ber ta ehecuta maneho y vi- 
sion di e Gobierno na mando 
e momento ey. Y e momento 
cu bo cuminsa boicotia y ne- 
nga di ehecuta maneho di 
Gobierno pa defende bo in- 
teres personal, esaki ta bira 
un situacion inaceptabel, pa- 
sobra bo deber mester ta uni- 
camente cu Pais Aruba. 


Pa loke ta nombracion di Sr. 
Rojer, e ta esun cu a sobre- 
sali riba tur otro candidato 
cu a solicita, pasando exitosa- 
mente tur trayecto di inves- 
tigacion independiente sos- 
teni pa INTOP adviesbureau 
y Plus Accountants, for di 
‘backgroundcheck’ te cu exa- 
men psicologico. Interesante 
pa bisa ta cu Sr. Rojer no ta 
ganando e salario barbaro di 
AWG 25 mil florin mensual 
cu e ex director nombra pa 
Gabinete Eman tabata gana. E 
director ta ganando conforme 
e ‘Croes Wever Norm’. 


Pa loke ta trata Sr. Junior 
Croes, e no tin ningun fun- 
cion ni directo ni indirecto cu 


EAGLE LNG. Den su fun- 
cion di Presidente di Hunta 
di Comisario di RDA du- 
rante gobernacion anterior, el 
a atende cu nan. Pero desde 
Gabinete Wever Croes 2, Ju- 
nior Croes no ta den ningun 
funcion cu ta resorta bou di 
Ministerio di Energia. 


Pa loke ta trata Croes, Wever 
& Ruiz, nan ta abogado di 
RDA. Nan no ta abogado di 
EAGLE LNG. 
Pues no tin ningun hende 
ni directo o indirecto cu por 
ta familiar di Minister, of cu 
por tin conflicto di interes, 
tin relacion algun cu EAGLE 
LNG. 


Contracto di EAGLE LNG 
tin un NDA manera ta masha 
normal y usual den negocia- 
cionnan entre companianan. 
Nos ta sigur cu WEB tin mas 
NDA cu no ta cu EAGLE 
LNG so. Mientras ta purba 
desacredita tur desaroyo na 
San Nicolas manera entre 
otro EAGLE LNG, ta lastima 
cu e matutino di Bon dia Aru- 
ba ta coopera cu “old politics 
di old boys.” Si ta asina malo 
e proyecto aki ta pa Aruba, 
pakico AVP a pidi Eagle LNG 
y Secrets pa warda te ora ta 
eleccion pa nan por pronkia 
cu n’e como nan logro? 
Bon Dia Aruba a publica un 
cantidad di insinuacion y 
acusacionnan totalmente fal- 
so cu e fin politico pa purba 
desacredita un Conferencia di 
Clima y Energia sumamente 
exitoso pa Aruba y pa Reino 
den su totalidad, sin cu Aruba 
mester a paga un ‘speaker’s 
fee’ barbaro pa un Sr. Al Gore 
bin papia bunita di Aruba sin 
cu nunca a resulta den nada 
concreto di e conferencia ey 
cu a costa Aruba miyones, 
hincando WEB, ELMAR, 
RDA y UTILITIES den un 
situacion financiero suma- 
mente fragil y precario cu te 
awe nan ta sinti. 


Interes di Pais Aruba mester 
ta na prome luga y Aruba ta 
fada di FAKE NEWS. 


Cu e reaccion aki Ministerio 
di Energia ta aclaria cualkier 
duda cu e articulo aki por a 
crea y ta desbarata e ponen- 
cianan infunda y totalmente 
incorecto di e matutino Bon 
dia Aruba. 

drs. Arthur Dowers: 
Gobierno ta culpa comerciante pa su propio adiccion na medida 


Na bispo di e introduc- 
cion di BBO na frontera, 
Parlamentario di Partido 
di Pueblo Arubano (AVP), 
drs. Arthur Dowers a bay 
na waf di Barcadera pa 
haci un ultimo yamada 
na Gabinete Wever-Croes 
y specificamente prome 
minister y minister di fi- 
nanzas, pa reconsidera 
e decision aki cu lo ta 
catastrofico pa e econo- 
mia y e saco di e ciudada- 
no. 


Dowers ta califica e plan di 
introduccion di e impuesto 
nobo como uno diabolico 
cu ta bin for di e mesun Ev- 
elyn Wever-Croes y Xiomara 
Ruiz-Maduro 
cu 
durante 
campaña a sigura tur hende 
cu nan a studia e materia y 
conoce bon y p’esey nan lo 
goberna sin medida. Sinem- 
bargo, prome cos cu a haci ta 
bati pueblo cu medida. Cu 
boca yen di excuus a bin cu 
aumento di BBO, BAZV y a 
trece un belasting extra cu a 
yama BAVP. 
“Tur e placa cu a bosha bin 
den nan saco nan a malgasta 
y ta sigui malgasta. Te dia di 
awe, nos ta mira cu nos tin 


un gobierno cu ta batiendo 
pueblo cu medida treciendo 
hopi extra miyones den saco 
di gobierno, pero e placa aki 
nunca ta yega si bo tin gober- 
nante cu no ta cumpli cu 
loke nan a priminti,” asina 
e parlamentario a expresa, 
añadiendo cu “a priminti di 
baha gasto di gobierno, di 
abogado, di minister, pero no 
a haci nada di esaki y tur dia 
bo ta wak aumento di friends 
and family, mas gasto, auto 
cu prijs ridiculo pa core aden 
pasobra nan mester djodjo y 
fiesta riba bo custia.” 
Pa ilustra e incapacidad di e 


minister di finanzas, Dow- 
ers a bisa cu mas cu un aña 
ta papia di un BTW cu no a 
prepara y despues a lag’e cay. 
Despues a bin cu un BBO 
aan de grens, laga seis luna 
pasa sin prepara y awo henter 
pueblo ta den incertidumbre. 
Dowers: “Un minister adicto 
na medida cu mester bay re- 
hab pa medida pasobra ki ora 
cu ta, ta riba medida so e ta 
pensa. A bin cu excuus cu ta 
loke Hulanda a pidi, camin- 
da Hulanda mes a desmenti 
esey.” 
E parlamentario di oposi- 
cion a splica cu BBO ta un 


belasting cu ora bo bende 
algo y haya entrada p’e bo ta 
paga gobierno un parti di dje; 
nunca pa uza como invoer- 
rechten. Faltando apenas un 
luna, no tin claridad riba hopi 
cos, incluyendo si e comer- 
ciante ta paga belasting riba 
e prijs cu a cumpr’e of riba 
douanewaarde, por ehempel. 
Loke si tin claridad ta cu su 
introduccion ta crea un au- 
mento drastico di costo di 
bida pa nos hendenan pasobra 
comerciante tin gasto adicio- 
nal, no solamente pa financia 
e BBO, pero pa e cambio den 
su administracion. 
“Mi sa cu Xiomara Ruiz 
Maduro nunca di su bida a 
traha den un compania priva 
cu un administracion pa e 
compronde con ta funciona. 
P’esey e no ta compronde 
cu no por introduci un ley 
y spera cu un siman despues 
ya henter pais por aplic’e.” 
No tin duda pa Dowers cu 
un bes mas Gabinete Wever- 
Croes no ta tene cuenta cu e 
ser humano, cu e consecuen- 
cia di nan acto pa cu pueblo y 
ta nifica cu e ciudadano ta bay 
paga p’e atrobe. 
Riba dje, Evelyn Wever- 
Croes awo kier tira culpa riba 


comerciante y te hasta riba su 
propio partner den coalicion, 
esta RAIZ. Dowers ta recor- 
da e prome minister cu no 
ta comerciante a campaña of 
ta sinta den stoel di gobierno 
tumando decision. Si tabata 
Minister Wever tabata atende 
cartera di finanzas, por ta cos 
lo por tabata otro, pero ta Ev- 
elyn y Xiomara mes mester 
asumi nan responsabilidad pa 
e desaster nan ta creando. 
Ta duel e parlamentario pa 
haya yamada y comentario 
riba caya di pensionado cu 
awo e tin cu sali bay busca 
un trabou pa e por paga pa 
su cuminda, of di botica 
cu ta bisa cu nan ta cansa di 
wanta zundra pa motibo cu 
asegurado mester paga pa su 
mes remedi. Dowers ta bisa 
den direccion di Gabinete 
Wever-Croes II cu pueblo 
ta sufriendo y sclamando y 
gobierno mester cumpli cu 
su promesa di baha gasto. Ta 
hopi tristo unda nos a yega, 
unda cu desesperacion lo 
pone hende haci cos cu no 
mester y probablemente ta 
caya lo bira e ultimo recurso 
pa mustra gobierno cu cos no 
por sigui asina. 


Partido MEP: 
Perdiendo 8 asiento den 
10 aña ta un señal cu Mike 
Eman ta un lider fracasa 


Den 10 aña, Mike Eman a 
demostra di a logra algo 
hopi grandi na fabor y 
beneficio di nos pueblo. 
Den 10 aña, desde 2013, 
Mike Eman a logra baha 
e cantidad di asiento den 
Parlamento di 13 pa 5 
asiento na 2023, un total 
di 8 asiento. Y si e tenden- 
cia coruptivo persisti den 
e Partido di Mike Eman, 
esaki pronto lo yega na 4 
asiento. Pero e logro aki di 
Mike Eman, ta un marca 
di un lider fracasa. Un lid- 
er sin ambicion pa integ- 
ridad. 


Den Partido AVP a cuminsa 
existi tendencianan corup- 
tivo den gobernacion pa al- 
gun aña caba. Ministernan di 
e partido berde a comete y a 


wordo huzga y haya culpabel 
di hechonan coruptivo y asi- 
na mes, como lider di e parti- 
do, Mike Eman a keda brasa e 
tendencia aki duro poniendo 
su asientonan den peliger. 


Den 
e 
ultimo 
caso 
di 
Avestruz, Mike Eman a 
prefera pa duna prioridad 
na integrante corupto di su 
partido, Benny Sevinger, un 
posicion riba lista pa drenta 
Parlamento, poniendo no 
solamente 
Parlamento 
di 
Aruba na berguensa, pero po- 
niendo Aruba su cara na ber- 
guensa cu un sospechoso di 
corupcion den Parlamento. 


Mike Eman a haña chens pa 
drecha esaki despues di e hu- 
icio di Benny Sevinger, pero 
Mike Eman a considera cu 


un tiki corupto no ta hopi 
corupto y a duna prioridad na 
Benny Sevinger un biaha mas 
den su partido, brasando Se- 
vinger mas duro ainda mien- 
tras e ta para wak parlamen- 
tarionan, candidatonan y sos- 


tenedornan kita y bandona su 
partido. 
Esaki, pa Partido MEP sigur 
ta un señal cu Mike Eman a 
fracasa como lider di Partido 
AVP. Un lider sin integridad. 
Un lider cu e mes a ricibi 


placa ilicito pa haci su cam- 
paña. Mike Eman tin tur cu- 
alidad di un lider fracasa, un 
lider sin integridad, un lider 
sin rumbo, un lider sin capa- 
cidad pa haci loke ta corecto 
pa keda cu su asientonan. 

x Jackpot 
x Match 4+ 

flamingo 

super5 
4870 
8045 
4509 
- 
8591 


sorteo/servicio 


CAS PRINCESA ARUBA a habri inscripcion 


Cas Princesa Aruba ta e 
fundacion cu ta organisa e 
3 certamennan cu ta com- 
bina educacion y beyesa 
cu otro. 


Pa e aña aki, tur mucha y pre- 
teeners cu ta entre e edadnan 
5 pa 15 aña por inscribi pa 
ta parti di e competencianan 
di Princess Beauty-, Little 
Beauty- y Pre-teen Beauty 
2023. E certamen final ta den 
november. Durante e tem- 
porada, e participantenan lo 
tin un programa educativo 
basa riba Aruba su cultura y 
tambe tayernan riba cuido 
personal y beyesa general. 
Por tuma contacto cu funda- 
cion Cas Princesa Aruba via 
e paginanan di Facebook of 
Instagram. Tambe por yama 
7399449. 


Tayer di Mosaico riba 
calabas 


Diabierna 26 di mei, e ar- 
tistanan local Merveline 
y Mike Geerman ta or- 
ganisa un tayer di mosaico 
riba calabas den e Hardin 
di Shoco na Savaneta 91. 


E artistanan local Merveline 
y Mike cu ta specialisa den 
e disciplina di mosaico kier 
incorpora un material bunita 
cu ta e calabas. E mata y su 
fruta tin diferente proposito 
y den e tayer aki kier dem- 
ostra un di e potencialnan 
di e calabas, cu ta expresion 
artistico. E participantenan lo 
traha bou di guia di e artis- 
tanan nan diseño riba un cal- 
abas. Lo finalisa e piesa door 
di uza cabuya cu por ehempel 
cralchi pa por pone colga. 
Orario di e tayer ta 18:00- 
20:00. Pa por registra tuma 
contacto cu e team organisa- 


torio via 5934821 of 5667488. 
Prijs ta AWG 65 y ta inclui 
material y bebida. 


Pa mas informacion tocante 
e actividad creativo di e artis- 
tanan local, por lesa mas riba 
e pagina di Facebook “Pariba 
di Brug”. 


Tridium na Honor di Spiritu Santo 


Invitacion pa fielnan y de- 
botonan asisti na un Trid- 
ium na Honor di Spiritu 
Santo 
na 
Pro-Catedral 
San Francisco. Lo cum- 
insa Diahuebs 25 , Diabi- 
erna 26 y Diasabra 27 di 
Mei 2023. 


Orario di e Tridium ta atardi 
pa 6 pm sigui pa Santo Sacri- 
ficio di misa pa 7 PM. 


Diadomingo 28 di Mei lo cel- 
ebra misanan 7:00 am, 9:00 
am, 11:00 am y 7:00 PM. 


Pastor Stanislao ta invita tur 
devoto y Pueblo di Aruba pa 
bin na e Tridium na Honor di 
Spirito Santo y hunto celebra 
Diadomingo di Pentecoste 
28 di Mei 2023. Pa tur fiel- 
nan ricibi e Shete Donnan 
Sagrado di Spiritu Santo. 

San Nicolas 
Oranjestad 


Dokter na warda 


Botica na warda 


Oranjestad: 
Central 
Tel. 585 1965 


San Nicolas: 
Seroe Preto 
Tel. 584 4833 


Hospital 
7:00 pm / 10:00 pm 
Imsan 
24 ora 


EMERGENCIA 
911 


POLIS 
Oranjestad 
100 
San Nicolas 
104 
Santa Cruz 
105 
Noord 
107 
Tip Line 


11141 
Brandweer 
115 
Ambulance 
911 
Hospital 
527- 
4000 
Imsan 
524-8833 
Warda Costa 
913 
Seguridad Nacional 11911 
Cruz Cora 
582-2219 


BOTICA 


Aloe 
584-4606 
4 Centro Medico 584-5794 
Central 
585-1965 
Dakota 
588-7364 
Del Pueblo 
582-1253 
Eagle 
587-9011 
Kibrahacha 
583-4908 
Maria 
585-8145 
Di Servicio Noord 586-4606 
Oduber 
582-1780 
Paradera 
588-6638 
San Lucas 
584-5119 
San Nicolas 
584-5712 
Santa Anna 
586-8181 
Santa Cruz 
585-8028 
Sero Preto 
584-4833 
Trupial 
583-8560 


UTILIDAD 
Setar 
117 
Web 
525-4600 
Elmar 
523-7147 


FUNERARIA 
Aurora 
588-6699 
Royal Funeral H. 586-4444 


Servicio di Taxi 


Aruba Transfer Tour & 
Taxi C.A. 
Tel: 582 2116 /582 2010 


Taxi Adres Services (24h) 
Tel. 587 5900 


A1 Taxi Services Aruba 
Tel: 587-8850 
Tel: 280-2828 
Whatsapp: 592-7024 


Cas Di Cultura 
Vondellaan 2 Aruba 
297-582-1010 
F A D A 
Campanastraat 5 Aruba 
297-583-2999 
297-583-9610 
F A V I 
Primavera 233 Aruba 
297-582-5051 
297-582-5222 
F E P O 
Engelandstraat 15 Aruba 
297-583-1016 
297-583-6607 


Fundacion Contra 
Violencia Relacional 
Tel: 583-5400 
Fundacion Autismo 
Aruba 
Irenestraat 21 Aruba 
297-588-1179 


Fundacion Pa Nos 
Muchanan 
Cumana 2 Aruba 
297-583-4247 


Fundacion Tel Pa 
Hubentud 
Wilhelminastraat 19 
Aruba 
297-588-6138 
Koningin Wilhelmina 
Fonds 
Spinozastraat 9 Aruba 
297-582-0412 


Mary Joan Foundation 
Sabana Blanco 8 Aruba 
297-588-9999 
Rode Kruis Aruba 
Pedro Gallegostraat 14 
Tel.297-582-2219 
Fax 588-3376 


Famia Planea (SBVO) 
Avenida Milio J Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 


Stichting Fundacion 
Guia Mi 
George Madurostraat 34 
297-582-0088 


Y M C A 
Calbasstraat 1 Aruba 
297-582-3072 


AL-ANON group 
Sabana Liber #8, Noord 
(close to the hotels) 
Tel: 736-2952 or 
593-7081 


TA BENDE 
1 set di aparato pa pone taira 
patras auto chowe auto grandi 
2 biem pa pone patras di 
pick up pa lastra trailer. 


bon prijs 
Tel. 594 8842 
_________________________ 


TA BENDE 
Combo di regalo pa 
tur ocasion: 
Mugs, kerki di biña, tablashi cu 
leyenda 
Pa mas informacion 
Cell whatsaap 567 2907 
_________________________ 


SERVICIO PUBLICO 


sra. ta haci cas y negoshi limpi 
tambe por cuida baby y hende 
grandi part time y full time 
Tel. 740 7573 
__________________________ 
SERVICIO PUBLICO 
Pa trabou di data-entry of 
update di bo administracion pls 
contact: 
Tel.5682339 
_____________________________________ 


TA HUUR 


se alquila habitacion con todo 
incluido 


brikstraat na Playa 
Tel.564 1979 


__________________________________________ 


SERVICIO PUBLICO 
Mi ta chapi, lanta sushi, corta 
mata, transporta frigidaire, was- 
machine biew, drecha cas, etc. 
Tel. 564 1979 
_______________________________________ 


SERVICIO PUBLICO 
Pa haci trabow di verf y chapi, 
tur mantencion di pafor di cas 
Yama y puntra pa benito na 
Tel.630 5185 
_________________________ 


SERVICIO 
Unified One Events 
Photos , films, wedding 
Tel. 749 2533 
___________________________ 


SERVICIO PUBLICO 


hacemos todo tipo de construc- 
cion, reparacion de casas, pin- 
tura, acabados finos, jardines, 
patios, techos a buenos precios 
Tel. 569 7539 / 746 0518 
_________________________ 


SERVICIO PUBLICO 
Nos ta chapi, corta y planta 
mata, brinda tur servicio cu bo 
cura mester. Tira sushi afo, tur 
esaki na un super bon prijs 
Tel. 738 1908 
________________________ 


SERVIO PUBLICO 
Ta ofrece pa verf y chapi cura 
bon prijs. Nos ta hiba e sushi. 
Yama pa mas informacion na 
563 4828 / 5679610 
____________________________ 


SERVICIO PUBLICO 
Mi ta ofrece pa cuido di mucha 
di dialuna pa diabierna y 
weekend. Pa informacion 
Tel. 558 7310 
_________________________ 


SERVICIO PUBLICO 
Mi ta ofrece servicio di 
electricista en general corto 
circuito y mantencion 
Tel.566 5026 
_________________________ 


SERVICIO PUBLICO 
Nos ta haci trabou di 
plomeria, electricidad, 
hardineria incluye hiba sushi 


handy man. 
Tel.742 6250 
____________________________ 


TA HUUR 


un camber cu tur cos inclui na 


brikstraat 1 
Tel.564 1979 
_________________________ 


SERVICIO PUBLICO 
Masaje relajante, sports ma- 
sajes, aroma terapia, piedras 
calientes, reflexologia, faciales 


sabana basora # 157 P.Ch. 
Tel. 561 8520 
________________________ 


TA BUSCA 
trabou pa haci cas limpi, 
negoshi of oficina 
Tel.561 3910 
_________________________ 


SERVICIO PUBLICO 
Ta traha y renoba Cas 
ta traha y drecha dak, ta basha 
vloer, pleister, verf cas, traha 
cura, pega mosaico y azulejo- 
Tel.563 4168 
____________________________ 


SERVICIO PUBLICO 


sushi den cura pa solamente 
50,- pa buelta, nos ta lante lague 
limpi mane un soño. 


arubiano trahado 
Call 592 5766 
__________________________ 


SERVICIO PUBLICO 


buscando auto pa huur y na bon 
prijs? yama nos 
Tel. 593 9953/ 593 8453 
____________________________ 


SERVICIO PUBLICO 
Construction 
remodelacion di cas, traha cas, 
apartment, traha y drecha dak, 
electricidad, verf pega mosaico, 
traha cura, plomeria. bon prijs 
Tel. 593 3141 
________________________ 


TA BENDE 


bbQ Grill tipo cilinder 
“criyoyo” duradero 
Prijs Afl.250 
Tel. 569 7787 
___________________________ 


Sushi den cura? 
Ta piki sushi cu pick-up 
grandi pa Afl 75,= pa buelta. 
Yama nos na 
561 4297 of 561 5179 


hasi aruba Limpi. 
__________________________ 


SERVICIO PUBLICO 
Pa tur trabou di tapiceria di 
mueble, auto, yate y barco. 
Nos ta haci trabou di cabana y 
bambu y nos ta verf 
Tel : 569 7539 /737 3993 


_____________________________________ 


FOR RENT 


bunita cas na Gold Coast 
3 camber 2 1/2 baño, sala, 
comedor, cucina y patio. Pa 
mas informashon por 
whatsapp 
+58 414 614 7440 


____________________________________ 


SERVICIO PUBLICO 
Ta haci tur trabou di 
construccion y carpinteria y tur 
cos cu ta furamento di stul di 
bambu, cabana y toldos 
Tel : 746 0518 / 569 7539 


_____________________________________ 


a v i s o @ b o n d i a . c o m 


AUTO Y HERO BIEU 
Nos ta piki auto, airco y bateria 
bieu pornada. Frigidaire, stoof, 
wasmachin, tv ta 10,=. 
Yama 561 4597 / 561 5179 


arubiano balente 


______________________________________ 


SERVICIO PUBLICO 


handyman 
Pa trabouw di verfmento 
plumbing tuberia, chapi, 
limpieza di cura, drecha mata 
Tel : 567 1108 


_____________________________________ 


TA BENDE 
Chopper Fl.25.00 
3 Channel intercom nobo Fl.25 
Telephone (no setar) Fl.25 
Screenprotecflm Snsung 
Gal Tap 2 


antglare (3pck) Fl.5.00 
Tel. 582 3023 /593 8120 
________________________ 


SERVICIO PUBLICO 
Limpiesa pa cas y auto 
Presure wash cura di cas 
Laba muebles 
Laba tapijt 
Laba sienta di auto 
Laba vloer 
Tel. 593 9464 
________________________ 

Bou di alanan di Dios mi ta sigur 
Bisa Señor, ta mi refugio, mi Forti, 
mi Dios, den kende mi ta pone mi confiansa 
Salmo 91.:2 


Cu profundo tristesa den nos curazon pero agradeci- 
do pa tur locual e la nifica pa nos y cu boluntad di 
Dios nos ta anuncia fayecimento di 


Sra. Vda Anna Henrietta 
Yearwood Broadbelt 
na edad di 82 aña 
*23-01-1941 - +16-05-2023 
Miembro den Ordo di Oranje Nassau 
Fundadora y dirigente di Ann’s Choir 
(Koor di mucha y koor adulto na Misa Fatima) 
Organista na Methodist Church 


Na Nomber di su: 
Difunto Esposo: † Irving (Sonny) Yearwood 


Yuinan: 
Anthony (Tony ) y Lisandra Yearwood-Paesch 
Franklin Yearwood y Lisa Hahn 
Alexander (Alex) Yearwood 


Nietonan; Algernon Yearwood y Stella Robeer 
Asher Yearwood 
Irian Yearwood 


Rumannan: † Arthur (Ata) Broadbelt 
Loraine (Lulu) Broadbelt 


† Ronald Mc Arthur (Janchi) Broadbelt 
y Lativa (Tiva) Winklaar 
Helen y Peter Sla Broadbelt 
Winifred (Wini) Broadbelt y Siemen Bolhuis 


Cuna y Swanan, sobrino(a)nan, primo(a)nan, ihan- 
an, miembronam di koor (mucha y adulto) di Misa 
Fatima , amistadnan hopi pa menciona y demas fami- 
anan. 


Su Primo mas serca: Alfred Jones & famia na Corsow 


Bisiñanan: Lucia Flanegin 
Famia Hemering 
Famia Rumnit 
Famia Maduro 


Amiganan di cas: Nilda Croes 
Lisette Eman 


Esther Offringa 


Condolencia lo tuma lugar diarason 24 mei 2023 di 7 
or pa 9 or di anochi na Aurora Funeral Home. 


Ta invita pa e acto di entiero cu lo tuma lugar dia- 
huebs 25 mei na Misa Fatima. Di 9 or pa 11 or am tin 
oportunidad pa condoleer na Misa. 11:00 am lo tin e 
Misa y despues lo sali pa Santana Catolico na Playa. 


Nos disculpa si nos por a lubida un of otro famia of 
conoci den nos momento di tristesa. 


“Señor ta mi wardador, mi’n tin falta di nada Den cu- 
nucu di yerba berde e ta ponemi sosega. E ta hibami 
na awa trankil, Pa mi bolbe haña forsa E ta restaura 
mi alma”. 
Salmo: 23 


A bai sosega den brasa di señor nos mama, wela, ru- 
man y tanta stima: 


Griselda Theresia Maduro 
Mihor conoci como: “Gracy, Grace, Oma, Teti y 
Tante Grace “ 
*19-01-1945 †18-05-2023 


Na nomber di su: 


Yiu: Marc de Man 


Nietonan: Marc Kock 
Xendrick de Man 


Rumannan: Rudy y Sofia Maduro-Kock 
Nick Mary Jane Maduro 


Staff y personal di Cas di Machi. 


Sobrino(a)nan, henter famia, amistad y conocirnan 
ta invita tur amigo y conocirnan pa asisti na e acto di 
entiero cu lo tuma lugar Diabierna 26 di Mei 2023 
di 9or am pa 11or am na Aurora Funeral Home y 
despues lo sali bai pa santana catolico na Playa. 


Enbes di manda flor of krans lo tin un donation box 
pa cas di machi. 


Nos ta lamenta cu despues di entiero lo no por ricibi 
bishita di condolencia na cas 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu dolor na nos curason, pero conforme cu tur locual ela significa 
pa nos, nos ta participa fayecimento di nos casa, mama, wela, 
bisawela, ruman y amiga: 


Sra. Teófila H. D. Croes-Croes 
Cariñosamente yama “Eta of Mamai” 
Ex propetario di Eta’s Grocery y Angochi Grocery 
*08-01-1938 - †22-05-2023 
Na nomber di su: 
Esposo: Egidio “Ildo” Croes 
Yiunan: Everett “Retty” – Ingrid Croes-Kelly & famia, Mirian 
Croes & famia, Mayra – Carl “Kenneth” Orman-Croes & famia 
Randolph “Randy” – Ruthling “Ruth” Croes-Geerman & famia 
Nieto- y nietanan: 
Evertson – Taiza Croes-Wever (Hulanda), Cresci-Anne Croes 
(Hulanda), Shandeeh Croes – Arjay Thijsen (Hulanda), Lorraine 
– Nelson Molina-Croes & famia, Saul Croes – Carolina Willems 
& famia, Carlmaykel Orman (Hulanda), Mariahcarly Orman, 
Randrick Croes (Hulanda), Jean-Pierre – Lizzy Croes-Aguilar 
(USA) 
Mescos cu Nietanan: 
Belén Claessens 
Brislyn Vrolijk 
Bisanieto - y bisanietanan: 
Amira Molina 
Eliza y Elias Croes 
Mescos cu yiu: Maria (Maaike)-Frenky Herms-Ridderstap & 
famia 
Juan (Juancho) – Aisha Ridderstap-Anthony & famia 
Alfonso (Onno) – Zulayma Ridderstap-Croes & famia 
Yerno: Raul Croes 
Rumannan: 
†Fabiano (Betty) - †Hilda Croes-Lopez & famia, Teofila (Henita) 
Wessels-Croes & famia, Andresito (Dichi) – Mariana Croes- 
van Dijk & famia, Mercedes (Selly) Croes & famia (Hulanda), 
Remigia (Baby) – Enrique (Jo) Bello-Croes & famia, Lermiet 
(Jem) – Diana Croes – Krebbeks & famia, †Angelio (Angel) – Rosa 
Croes-Kelly & famia, Marciano (Mai) Croes- Irma Renfrum & 
famia, Vincent (Nino) – Lena Croes-Curiel & famia, Mirto Croes 
– Yvonne Maduro & famia, Karin Croes & famia (Hulanda), 
Marcolino (Lindo) Croes 
Ayudantenan: 
Simona Lacle 
Olivia Carrasquero 
Maidelis (May) Gomez 
Emila Velnois 
Cuñanan: 
†Aida -†Romulo Croes & famia, †Elsa – †Juan Winterdaal- 
Croes & famia, †Isidora (Doortje) Tjon Sie Fat-Croes & famia, 
†Maria (Anna) – †Henry Acosta-Croes & famia, †Odulio (Dufie) 
– Felesita (Sita) Croes & famia, †Juan (Bebe) - †Marta Croes & 
famia, Juan (Essy) - Aurora (Lola) Croes-Tromp & famia, †Bertha 
Britten & famia, Teresita (Sita) Geerman, Marjorie Gamarra 
Suegro & Suegranan: 
Farina – Bernardo Croes 
Theodoor - †Edia Orman 
†Maria – Alejandro Geerman 
†Eduardo Kelly - †Crescensia Kelly-Tromp 
Ihanan, Sobrino- & sobrinanan y conocirnan. 
Amigo- & amiganan di cas: 
Olivia Benshop 
Mena Alders 
Rosly - Roly Werleman-Croes 
Hubert – Mariana Croes 
Farina – Bernardo Croes 
Mai – Dora Maduro 


Demas famia: Croes, Orman, Kelly, Geerman, Wever, Molina, 
Willems, Aguilar, Lopez, Flanegin, van Dijk, Krebbeks, Curiel, 
Bello, Winterdaal, Tjon Sie Fat, Roos, Maduro 


Condolencia lo tuma lugar diabierna 26 mei 2023 di 7’or pa 9’or di 
anochi na cas Sta Cruz 360-A 


Acto di entiero lo tuma lugar dialuna 29 mei 2023 di 12’or pa 
3:30 di atardi na cas Sta Cruz 360-A, despues lo sali pa bai Misa 
Inmaculada Concepcion pa un respons. 


Nos kier a pidi nos disculpa si nos por a lubida un of otro famia 
den nos tristesa. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, Pa mi bolbe haña forsa”. 
Salmo: 23 


Nos ta anuncia fayecimento di: 



Eduardo Tromp 
Mihor conoci como: “Eddy” of Edchi” 
*06-08-1942 - †24-05-2023 


Acto di entiero lo wordo anuncia despues. 


Nos disculpa cu nos no ta ricibi bishita di condolencia 
ni prome y despues di entiero. 

DWJZ cera pa un siman 


En conexion cu trabounan 
grandi na e edificio di Di- 
rectie Wetgeving en Juri- 
dische Zaken (DWJZ) na 
Schotlandstraat 53, ta cera 
e dienst pa publico pa un 
(1) siman entrante dialu- 
na 29 di mei. 


Balie tambe lo ta cera pa pu- 
blico durante e siman aki. 
Pa casonan di urgencia di 
apostille y/of legalisacion por 
traha un cita pa: diahuebs 1 di 
juni of diabierna 2 di juni di 8 
pa 11 or di mainta via e-mail 
adeline.olivieira@dwjz.gov. 
aw. 


Segun calculacion die e du- 
racion di e trabou, DWJZ ta 
programa pa reanuda su ser- 
vicionan segun su orario nor- 
mal entrante dialuna 5 di juni 
2023. 


DWJZ ta yama un y tur danki 
p’e comprension. 


Inscripcion diabierna awor pa Festival di 
canto dedica na Bernadina Growell-Kock 


Fundacion 
Bernadina 
Growell-Kock ta informa 
pueblo di Aruba cu nos ta 
back cu nos di nuebe fes- 
tival di canto e aña aki. E 
festival dedica na mama 
di cultura lo tuma lugar 
dia 20 di juli venidero den 
Centro di Bario Brazil. 


Meta di e festival ta pa re- 
cauda fondo pa sigui cu cu 
nos proyectonan. Ya caba nos 
a inverti den cas di e difunto, 
a logra pa gobierno duna un 
caya e nomber di nos mama 
di cultura, a organisa dife- 
rente festivalnan, a coloca un 


relieve di e cara di Bernadina, 
hunto cu otro baluartenan na 
Paseo Herencia. 


Alabes (t)a participa na fes- 
tivalnan den bario di Brazil 
y tin diferente dama y dam- 
ita cultural cu a representa 
nos fundacion. Nos ultimo 
proyecto tabata un buki con- 
memorativo dedica na mama 
di cultura. Ta spera cu e 
buki aki por yega cerca nos 
muchanan na scol. 


Diabierna awor dia 26 di mei 
2023 di 6.30-8.00 pm nos lo 
ta na cas di Bernadina pa in- 
scripcion pa e festival. 


Nos ta invita tur cantante 
y agrupacion cu ta desea di 
participa na e festival di can- 
cion pa bin inscribi diabierna 
awor. E cas ta situa pariba di 
misa di Brazil. 


Ignite Your Feminine 
Power- charla virtual pa 
hende muher 


Den menos cu 1 siman, riba diamars 30 di mei 
venidero di 2or pa 6or lo tuma lugar e cumbre 
virtual (virtual summit) 'Ignite Your Feminine 
Power'. E evento aki ta diseña pa e hende muhe cu 
ta considera su mes un high-achiever y ta cla pa 
trece cambio den su bida personal y profesional 
pa asina experiencia bida na un forma mas trankil 
y placentero. 


E idea pa e evento virtual aki a nace despues cu life 
coaches Kristel Browne y Ana Maria Tromp a reuni al- 
gun biaha pa un coffee date y a bin na e conclusion cu e 
manera con mayoria hende muhe ta bibando nan bida 
no ta uno cu ta sirbiendo nan. 


Influencianan social, cultural y experiencia di bida ta 
haci cu hende muhernan mayoria bes ta sinti presion 
pa mester por haci tur cos, ta tur cos, y pa profila nan 
mes na un cierto manera. Ta wordo spera di e hende 
muher cu e ta exitoso den tur aspecto y cada area di 
su bida, esta den su carera, como mama, como pareha, 
amiga etcetera. Stress, ansiedad y burn-out ta algun di 
e sintomanan cu e hende muhe cu ta considera su mes 
un high-achiever y cu ta haciendo su best pa balansa 
tur cos, lo por experiencia a consecuencia. Esaki por tin 
efectonan negativo ariba su salud y calidad di bida. 


Durante e virtual summit 'Ignite Your Feminine Pow- 
er', 5 orador di Aruba den persona di Kristel Browne, 
Ana Maria Tromp, Dina Alexander, Derin Kucuk y Ca- 
rina Wever, lo splica con conectando cu e energia fe- 
menino interno por trece cambio positivo den e bida 
di e hende muhe. Cada orador lo papia desde nan area 
di experticio compartiendo nan conocemento y expe- 
riencia personal riba temanan manera energia interno 
femenino y masculino, mindfulness, sexualidad, sensu- 
alidad, intimidad, body work y hopi mas. 


Participantenan lo haya tips sumamente valioso y un 
plan practico cu ta sirbi como guia pa cuminsa cambia 
nan bida. E charlanan lo tuma lugar live di 2or di mer- 
dia pa 6or di atardi, pero pa esnan cu no logra sigui full 
e evento live virtualmente lo tin un 'replay' disponibel, 
pues por wak e grabacion back na cualkier momento. 


E meta di e virtual summit aki ta pa conscientisa y 
educa, pa demostra y comparti cu e hende muhe cu ta 
considera su mes un high-achiever cu ta posibel pa biba 
bida na un manera cu lo sirbie miho, door di scucha 
su curpa y conecta cu su fisiologia, su necesidadnan, 
deseonan, balornan y tur locual cu ta trece placer y paz 
mental na dje. 


Pa mas informacion y/of registracion por bishita e pa- 
gina di Facebook: Ignite Your Feminine Power. 

Corte ta anula aprobacion di $140 miyon den 
ayudo pa Covid-19 pa aerolineanan Italiano 


(AP) — Un corte top di 
Union Europeo a duna ve- 
redicto ayera cu Comision 
Europeo tabata fout den 
aproba miyones di euro 
den ayudo pa yuda aero- 
lineanan 
Italiano 
anda 
cu e impacto di restric- 
cionnan di Covid-19. 


E corte general di UE a bisa 
cu Comision Europeo – e 
brasa ehecutivo di e bloc – a 
faya di duna “un declaracion 
di motibo pa su hallazgo cu 
e medida en cuestion no ta- 
bata contrario cu provision- 
nan legal di UE otro cu esnan 
gobernando ayudo estatal.” 


E 27 pais miembro di UE 
mester busca aprobacion di 
e brasa ehecutivo di e block 
na momento di otorga sosten 
financiero na companianan. 
Hopi pais na Europa a haci 
esaki na 2020 pa yuda tene 
nan aerolineanan na bida du- 
rante pandemia. 


Na october 2020, autori- 


dadnan Italiano a informa e 
Comision Europeo di nan 
plan pa duna 130 miyon euro 
na aerolineanan cu tin un 
licencia Italiano bao cierto 
condicion, y e comision no 
a expresa obhecion. Pa ben- 
eficia di e ayudo, a rekeri 
aerolineanan pa paga nan 
empleadonan basa na Italia – 
como tambe empleadonan di 
companianan tercero involu- 
cra den nan actividadnan – un 
remuneracion al menos igual 
na e minimo poni pa e con- 
tract colectivo nacional apli- 
cable na sector di transporte 
aereo. Air Dolomiti, Neos y 
Blue Panorama, awo conoci 
como Luke Air, a cumpli cu 
e rekisitonan. 


E caso a bin dilanti door di 
aerolinea 
economico 
Ry- 
anair, 
cual 
tambe 
tabata 
luchando pa sobrevivi e tem- 
po ey. Esaki tabata e segundo 
victoria hudicial den un luna 
pa e carrier Irlandes despues 
cu e corte a anula decision- 
nan di e comision aprobando 


bailout masivo diseña pa yuda 
Lufthansa y SAS. 


No tabata inmediatamente 
cla ki impacto e veredicto, 
cual por apela, por tin, y si e 
aerolineanan lo mester paga 
e placa back. Comision Eu- 
ropeo a bisa cu ta bay “studia 
cautelosamente e veredicto y 
refleha riba e posible proxi- 
mo stapnan.” 


E comision ta e vigilante anti- 
competencia di UE. Mientras 
e restriccionnan pa pandemia 
na 2020 a stop tur biahe y a 
menasa e existencia di aero- 
lineanan, e comision a suavi- 
sa su politicanan, aprobando 
biyones di euro den sosten pa 
aerolineanan cu bandera na- 
cional. Bao di un sistema di 
fast-track cu a set up durante 


loke e comision a describi 
como “un crisis sin prece- 
dente,” Brussels a aproba al- 
rededor di 3 triyon euro den 
sosten estatal na tur sector 
den e 27 pais miembro. 


Ryanair ta kere cu a duna 40 
biyon euro den sector di aer- 
olinea Europeo so. 


Target den defensiva despues di retira 
producto relaciona cu LGBTQ+ 


(AP) — Target antes a 
distingui su mes como 
sostenedor di comunidad 
LGBTQ+. Awo, a man- 
cha e status aki despues 
di retira algun producto 
cu tema di LGBTQ+ 
y reubicando desplieg- 
uenan di Pride Month 
na e parti patras di su 
tiendanan na cierto sitio 
den Sur di Merca den re- 
spuesta na keho online y 
confrontacionnan na su 
tiendanan, cual e com- 
pania ta bisa cu tabata 
un menasa pa bienestar 
di su empleadonan. 


Target ta enfrentando un 
segundo ola di critica di cli- 
entenan cu ta molesto pa e 
reaccion di e minorista na 
activismo agresivo anti-LG- 
BTQ+, cual tambe ta pas- 
ando door di legislaturanan 
estatal Republicano. 
Gruponan di derecho civil 
na Merca a critica e compa- 
nia ayera pa baha cabes pa 
clientenan anti-LGBTQ+ 
cu a bolter display y a ex- 
presa disgusto pa trahe di 


baña di genero fluido. 


E indignacion tocante e 
marketing di Pride Month 
di Target – y su respuesta 
na su criticonan – ta apenas 
e ehemplo ma recien di e 
manera con companianan 
ta confrontando dificultad 
pa sirbi diferente grupo di 
cliente na un momento di 
division cultural extremo, 
particularmente rond di 
derechonan pa hende trans- 
genero. 


Bud Light ainda ta luchan- 
do cu e consecuencianan di 
su intento pa amplia su base 
di cliente door di manda un 
bleki di cerbes na influenc- 
er transgenero Dylan Mul- 
vaney cu su cara riba dje, 
cual Mulvaney a post riba 
Instagram, incitando e re- 
accion negativo. Compania 
mama di Bud Light ta tripli- 
cando su gasto di marketing 
na Merca e berano aki pur- 
bando di restaura e perdida 
den benta. 


Na Florida, Disney ta den 


un bataya legal cu gober- 
nador Ron DeSantis desde 
cu a expresa oposicion na 
e limitenan den klas estatal 
riba discusion tocante iden- 
tidad di genero y orienta- 
cion sexual. 


Allen Adamson, co-funda- 
dor y managing partner di 
e compania di marketing 
Metaforce, a bisa cu Target 
mester a pensa bon e poten- 
cial pa reaccion negativo y 
tuma stapnan pa preveni es- 
aki, manera varia e produc- 
tonan cu ta ofrece segun re- 
gion. “E pais ta hopi menos 
homogeno cu nunga,” el a 
bisa. “Pa cualkier marca, e 
no ta ‘one size fits all’ mas.” 


Accionnan di Target, cu ta 
basa na Minneapolis, a cay 
casi 3% ayera. 


Segun un encuesta Gal- 
lup na 2021, 21% di GenZ 
ta identifica como lesbiana, 
gay, bisexual of transgen- 
ero, compara cu 3% di Baby 
Boomers. Gallup tambe a 
haya cu generacionnan ho- 
ben ta mas probable pa kier 
marcanan promove diversi- 
dad y tuma un posicion riba 
asuntonan social. 
“Hala atras ta lo pio cu 
nan por a haci,” segun Jake 
Bjorseth, kende ta maneha 
trndsttrs, un agencia yudan- 
do marcanan compronde y 
yega cerca clientenan GenZ. 
“Pa no spera potencial reac- 
cion negativo ta nifica cu no 
ta compronde kico miem- 
bronan (LGBTQ+) ta pasa 
aden tur dia.” 


Adamson a agrega cu “si bo 
por cambia un marca grandi 
djis door di tira abao un dis- 
play, e ora nan ta den defen- 
sa, y bo nunca ta gana den 
defensa.” 


